Membongkar Mitos Tentang Hari Ibu

Umum diketahui zaman sekarang terdapat banyak hari istimewa yang perlu diingati. Tidak pelik jika ada dalam kalangan pembaca sendiri yang menggunakan aplikasi telefon pintar untuk memperingati diri sendiri akan hari-hari istimewa ini. Setiap satunya mempunyai kepentingan sendiri. Malah, ada yang mampu elakkan maut yang dahsyat, tentu sekali jika seorang suami lupa akan tarikh lahir isterinya dan ulangtahun perkahwinan. Sekalung tahniah kepada semua yang ingat. Berhenti seketika untuk lafaz al-Fatihah kepada yang lupa. Tetapi sedarlah – ramai yang lupa hari-hari ini. Yang paling seringkali dilupakan adalah Hari Ibu.

Tarikh Hari Ibu berbeza setiap tahun; ini kerana, peristiwa ini akan jatuh pada Ahad kedua setiap bulan Mei. Maka setiap hari inilah akan tular salah faham mengenai asal-usul Hari Ibu. Umum diketahui bahawa Malaysia sedang melalui arus fundamentalisme yang sedang menenggelamkan integriti negara dengan syak wasangka. Tetapi Malaysia mempunyai keunikan tersendiri. Sudah jadi satu kebiasaan apabila fundamentalisme dalam kalangan bangsa Melayu khususnya untuk naik mencanak dalam situasi tertentu. Boikot terhadap Israel hanya akan memuncak ketika Palestin dianiayai sahaja. Di luar penganiayaan itu, pemboikot sendiri barangkali mengunjungi McDonald’s dan sebagainya. “Tahun Baru saya adalah 1 Muharram” adalah satu lagi contoh, yang hanya akan terserlah apabila kalendar menghampiri 1 Januari, sedangkan sambutan Tahun Baru hanya untuk memperingati genap sekali Bumi mengelilingi Matahari. Hanya sekelumit sahaja yang menyambutnya dengan maksiat serta kejahilan, walhal umat Islam boleh saja sambut dengan ilmu lagi kesedaran.

Dakwaan anti-Hari Ibu melibatkan berbagai perkara. Ada yang mengatakan sambutan ini mempunyai inspirasi Kristian. Malah, ada yang terlalu bacul dengan Yahudi akan menghubungkan Hari Ibu sebagai satu usaha untuk menyesatkan umat Islam. Ada yang mengatakan bahawa Hari Ibu dalam Islam adalah setiap hari.

Antara tiga ini, hujah terakhir sahaja yang relevan. Untuk memahami asal-usul Hari Ibu, segala hujah tumpul selain darinya mestilah diketepikan. Peristiwa Hari Ibu tidak mempunyai inspirasi Kristian, jauh sekali agenda Yahudi. Berdasarkan sambutan-sambutan Kristian baik kini dan silam, tentu sekali Mothering Sunday dikelirukan sebagai inspirasi kepada sambutan Hari Ibu hari ini. Sememangnya ini merupakan perkara yang memalukan, jika benar. Mothering Sunday adalah sambutan Katolik dan Protestan tiga minggu sebelum Hari Easter, biasanya jatuh pada bulan Mac (bukannya Mei).

Pada hari ini, penganut-penganut Kristian akan mengunjungi gereja yang mereka dibaptiskan iaitu Mother Church. Dan sebagai tanda kesyukuran, mereka akan berikan hadiah kepada para ibunda.

Peristiwa Hari Ibu pula bermula daripada kempen-kempen pro-keamanan. Akar-akar sambutan ini menjalar dan tersemat kemas semasa Perang Saudara Amerika Syarikat, iaitu apabila Julia Ward Howe menyeru kaum wanita bersatu demi keamanan sejagat. Selepas beliau, Anna Jarvis pula memulakan satu upacara agar jasa-jasa ibunya (Ann Reeves Jarvis) dapat diingati. Semasa Perang Saudara Amerika Syarikat, Ann Reeves Jarvis giat bantu merawat tentera-tentera yang tercedera, malah siap membuat usaha agar isu-isu kesihatan dapat diketengahkan.

Sebagai tanda kebanggaan dan terima kasih, anaknya Anna berputus agar negaranya memberikan cuti satu hari untuk memperingati para ibunda. Usaha beliau membuahkan hasil, apabila Presiden Woodrow Wilson mengisytiharkan setiap hari Ahad kedua bulan Mei sebagai Hari Ibu. Sungguhpun berjaya, Ann Jarvis akan meluangkan sisa-sisa hidupnya untuk batalkan apa yang beliau sendiri usahakan. Tetapi Hari Ibu telah terikat dalam budaya Amerika Syarikat. Dan beliau tidak berjaya menarikbalik kejayaannya.

Ribuan tahun dahulu, ketika berhala menghiasai rumah-rumah ibadat, kaum Yunani menyambut satu hari yang seakan-akan seperti Hari Ibu. Setiap kali Musim Bunga tiba, masyarakat Yunani akan menghadiahkan kek-kek madu serta bunga kepada dewi Rhea, iaitu ibu kepada dewa-dewi Yunani. Namun tentu sekali bukan Yunani Kuno memberikan inspirasi kepada Hari Ibu pada zaman ini. Apa yang cuba disampaikan adalah, sambutan Hari Ibu merupakan budaya universal. Setiap budaya ada ciri-cirinya sendiri.

Maka dari sini timbul satu persoalan: apakah umat Islam wajar menyambut Hari Ibu? Sebenarnya, umat Islam patut raikan Hari Ibu. Ini kerana, tiada masalah apabila umat Islam normalisasikan satu perbuatan yang tidak bertentangan dengan syarak. Rasulullah SAW sendiri memetik bunga (tradisi) daripada budaya Arab dalam pengamalan aqiqah.

Dari ‘Aisyah, ia berkata, “Dahulu orang-orang pada masa jahiliyah apabila mereka ber’aqiqah untuk seorang bayi, mereka melumuri kapas dengan darah ‘aqiqah, lalu ketika mencukur rambut si bayi mereka melumurkan pada kepalanya”. Maka Nabi SAW bersabda, “Gantilah darah itu dengan minyak wangi”. [HR. Ibnu Hibban juz 12, hal. 124, no. 5308]

Hadis diatas menunjukkan bahawa Rasulullah SAW menormalisasikan satu amalan jahiliyah. Berdasarkan logik fundamentalis yang mengharamkan sambutan Hari Ibu, tentu sekali aqiqah adalah satu inspirasi kejahilan. Maka, umat Islam telah terjerumus ke lembah mungkar berdasarkan petikan dibawah:

Barangsiapa yang menyerupai sesuatu kaum, maka dia telah termasuk sebahagian dari mereka.

Lagi jelas dan nyata bahawa agama Islam menyarankan satu perkara yang asal-usulnya adalah masyarakat jahiliyah. Maka, bukankah ini bermakna umat Islam kini mengamalkan kemungkaran jahiliyah? Sebenarnya, tidak. Agama Islam tidak mempunyai budaya. Sebaliknya, ia menggunakan budaya-budaya setiap bangsa yang ada. Lalu dijadikan sunnah darinya, iaitu aqiqah yang asalnya tradisi semata-mata. Sambutan Hari Ibu bukannya sunnah, tetapi selagi mana tidak bercanggah dengan syarak, sambutan ini boleh dinormalisasi sebagaimana aqiqah diamalkan.

Usahlah dengar hujah-hujah orang yang lemah lagi takut, sedangkan Islam telahpun menitikkan garis panduan untuk cara hidup. Hari Ibu bagi setiap orang adalah setiap hari. Malah, di Amerika Syarikat pun, bukanlah satu perkara yang aneh bagi ibu bapa untuk tinggal bersama anak-anak dewasa. Ianya lebih ekonomik, dan mudah untuk penjagaan kesihatan masing-masing. Dan pada Hari Ibu juga, penggunaan telefon meningkat 37%, menunjukkan kesan-kesan positif yang mana para ibu dihargai pada hari yang eksklusif.

Ini tidak bermakna anak-anak tidak berhubung dengan ibu-ibu mereka pada hari-hari lain. Itu hanyalah sifat syak wasangka para fundamentalis yang bertujuan untuk menakutkan umat Islam semata-mata.


Nak Potong Kaki, Sekali Terpotong Telur Pesakit Sendiri!

Sekitar abad ke 19, kita ada pakar bedah lejen ni bernama Robert Liston. Belialu ni terkenal sebab bila dia bedah je mesti laju je siap. Cuma tu lah, dia punya laju tu tak relaks langsung sampai benda lain sekali dia bedah.

Contoh macam satu kes ni, dia kena potong kaki pesakit dia. Dia potong kaki pesakit tu dalam 2.5 minit je, sangat pantas. Punya la laju dia potong, sekali dengan jari pembantu bedah dia si Robert ni potong. Pesakit tu dengan pembantu dia tu akhirnya meninggal sebab gangrene.

Dalam kes lain, beliau pernah potong kaki pesakitnya yang lain dalam masa 2.5 minit, sekali dengan telur pesakit tu. Naya pak karim member tu. Dalam satu catatan, ada yang cerita macam mana si Robert ni bedah orang. Diperkatan bila Robert ni nak bedah orang, dia akan suruh orang catat masa dia kuat kuat. Lepas tu masa nak bedah tu memang sangat laju. Mula mula potong kulit, tau tau Robert dah mula gergaji tulang pesakit. Sebab nak gergaji ni kena guna dua belah tangan, jadi Robert akan gigit pisau pemotong dia guna mulut kasi pegang elok elok.

Walau bagaimanapun, bukan semua benda Robert ni buat benda teruk. Beliau dikenali sebagai pencipta forsep bulldog yang bertindak sebagai pengepit arteri dan juga tukang bedah pertama yang guna ubat bius dalam operasi bedah di Eropah.


Mumia Kanak-Kanak Mesir Purba Ada Luka Nanah

Teknologi terkini banyak membantu mengembangkan sesebuah bidang ilmu seperti ilmu kaji Mesir Purba. Teknologi imbasan misalnya mendedahkan pelbagai rahsia tersembunyi mumia baik Firaun dan bangsawan hinggalah rakyat biasa. Baru-baru ini, imbasan pada mumia seorang kanak-kanak berusia 2,000 tahun mendapati ia dibalut bersama luka dan nanah pada bahagian kaki.

Imbasan ini sekaligus mendedahkan contoh balutan luka pertama untuk mumia tamadun Mesir Purba. Semasa kanak-kanak itu dimumiakan, usianya dianggarkan antara 2.5 tahun hingga 4 tahun.

Mumia ini pada asalnya ditemui dalam Makam Aline, Hawara oleh pakar arkeologi Richard van Kaufmann pada 1892. Makam tersebut dikatakan dibina seawal 24 Masihi dan dianggap unik kerana tiga daripada lapan mumia yang ditemui dihias dengan sebuah potret. Semasa ditemui, mumia ini memakai barang kemas ringkas dan mempunyai rambut bergelung.

Pengkaji Mesir Purba percaya mumia kanak-kanak ini merupakan anak kedua kepada mumia wanita muda berusia 35 tahun bernama Aline. Aline ialah wanita berstatus kelas pertengahan atau atasan yang dikenalpasti menerusi inskripsi pada makam. Anak perempuannya bersama 20 mumia lain diimbas melalui sinar-X oleh pakar-pakar di Berufsgenossenschaftliche Unfallklinik Murnau, Jerman diketuai Stephanie Panzer bagi mencari contoh jangkitan pada era Mesir Purba.

21 mumia yang diimbas daripada koleksi muzium sekitar Itali, Jerman dan Switzerland. 11 daripadanya merupakan mumia kanak-kanak lelaki dengan lapan lagi merupakan kanak-kanak perempuan. Sementara dua lagi mumia tidak dapat ditentukan jantina mereka. Yang pasti, imbasan ini mendedahkan perihal jangkitan dalam kehidupan harian warga Mesir Purba.

Imbasan mendedahkan luka nanah yang dibalut pada kaki mumia anak perempuan Aline sama ada bengkak bernanah atau jangkitan pada lapisan dalaman kulit. Tidak diketahui mengapa ia dibiarkan semasa proses pemumiaan dijalankan. Pakar paleopatologi dan penulis kajian Albert Zink percaya ia dibuat sebagai cara meneruskan rawatan pada lukanya walaupun selepas mati.

Nanah turut dijumpai pada imbasan mumia anak perempuan bongsu Aline yang berusia dua atau tiga tahun semasa ia mati. Ia berkemungkinan terjadi akibat luka artritis septik pada bahagian kanan pinggang. Sementara satu lagi mumia yang berasal dari era Ptolemy-Rom (305 SM – 641 Masihi) dilaporkan mengalami sinus bernanah termasuk bengkak bernanah pada bahagian atas tekak atau belakang mulut.

Tiga kes ini dilihat penting kerana boleh dijadikan sebagai model siasatan paleopatologi seterusnya. Imbasan sama turut mendedahkan balutan asli yang digunakan oleh tukang-tukang awet Mesir Purba untuk proses pemumiaan. Ini secara tidak langsung menambah aspek perubatan Mesir Purba. Kesemua kajian ini diterbitkan dalam International Journal of Paleopathology.

RUJUKAN

Randall, I. (2022, 1 Februari). Meet the child mummy with a dressed WOUND: Scientists uncover the remains of a four-year-old girl buried in Egypt 2,000 years ago with a bandage covering a pus-filled cut on her leg. Daily Mail.


Urban Legend Kapten John

Kebanyakan, kalau tidak majoriti anggota Tentera Darat pasti pernah dengar pasal hantu hilang kepala yang digelar ‘kapten john’ ni. Banyak sangat sumber cerita pasal kawan sorang ni, dari pelbagai kem dan pusat latihan. Tapi yang pernah didengar sendiri dari orang lama, ada dua.

PUSASDA, Port Dickson.

Dikisahkan Kapten John adalah pegawai British yang bertugas di kem Port Dickson (kini Depot Askar Melayu), tempat pengambilan dan latihan rekrut tentera darat sebelum P3rang Dunia ke-2.

Pada satu hari ketika Jepun sampai menjar4h dan menjaj4h, antara yang jadi tahanan p3rang adalah Kapten John ni, ditambah lagi kebetulan masa tu dia bertugas sebagai Duty Officer. Masa Jepun nak jatuhkan hukuman kepada semua P0W, dia ada permintaan terakhir iaitu nak makan telur rebus. Algojo Jepun tu pun bagilah dia telur tu.

Belum sempat dia nak makan, zass! Kepala dia kena p4ncung dengan Katana. Maka kempunanlah dia nak makan telur rebus sebelum m4ti.

Maka dari situ muncul urban legend yang menjadi amaran kepada rekrut-rekrut PUSASDA, jangan bawak balik telur rebus dari rumah masak, nanti kapten John datang berek cari. 🤣

STPM, Kem Paradise Kota Belud.

Kisah kedua ni diceritakan dalam kalangan pegawai pulak. Zaman 1970-an dulu, lepas pegawai muda ditauliahkan dari RMC Sungai Besi, kesemua akan dihantar ke Kem Paradise Kota Belud untuk menjalani kursus pegawai muda.

Memang teruk kena lanyak dengan jurulatih di situ, ditambah lagi dengan cerita yang satu ni. Kapten john dikatakan ialah seorang pegawai yang pernah berkhidmat di situ, dan satu hari ketika dia bertugas (DO jugak), datang perempuan yang sarat mengandung ke kem, mohon dibantu dibawa ke hospital sebab dah nak bersalin.

Dalam perjalanan ke hospital, ditakdirkan perempuan tu m4ti dalam kereta yang dipandu kapten john. Masa Kapten John bawak balik perempuan tu ke kem, suami perempuan tu dah tunggu, dan bila dapat tahu je isteri dia m4ti, dip3nggalnya kepala kawan tu.

Maka diingatkanlah kepada pegawai-pegawai yang kerja kat situ, kalau bertugas sebagai DO, jangan terkejut kalau Kapten John takde kepala tolong tutupkan lampu koridor.

KD Hang Tuah

Yang ni baru dengar dari brader Navy, kisah hantu takde kepala jugak. Kebetulan, kapal ni pun kapal latihan.

Origin ceritanya tak diketahui, tapi tetap kisah yang sama, diganggu hantu takde kepala ketika tengah bertugas (duty). Penampakannya jelas kelihatan berjalan sekitar dek dan bilik penginapan.

Tuan puan ada kisah yang lain berkenaan Kapten John ni? Bolehlah kongsi. Nanti saya tambah dalam hantaran ni. 🧟♂👻


Ansi: Dinasti Tang VS Kerajaan Goguryeo Korea

Peng3pungan terhadap kota Ansi berlaku dari 20 Jun hingga 18 September 645 ketika t3ntera Dinasti Tang di bawah Maharaja Taizong dari China meng3pung benteng kerajaan Goguryeo, Ansi (di Liaoning, China hari ini).

T3ntera Tang dengan jumlah kekuatan seramai lebih 200,000 orang berhadapan dengan hanya sekitar 4,000 orang t3ntera Goguryeo di kota itu, tetapi orang Korea ternyata cukup berani dengan bertahan melawan ser*ngan penceroboh China hingga tiba musim sejuk, malahan berupaya menghancurkan t3ntera Tang dan memaksa Maharaja Taizong berundur hingga serik untuk kembali.

Anda pasti pernah mendengar atau mengetahui kisah tentang peristiwa ini melalui filem Korea bertajuk The Great Battle bukan? Dalam artikel ini anda akan disajikan dengan beberapa fakta tentang sejarah tersebut dengan lebih ringkas.

LATAR BELAKANG PERISTIWA

Pada tahun 645 Masihi, Maharaja Taizong dari Dinasti Tang mengepalai lebih 200,000 t3ntera Tang dari China telah menyer*ng kerajaan Goguryeo (Korea), mereka membanjiri kubu-kubu sempadan dan memusnahkan tent3ra Korea yang seramai 150,000 orang dalam Pertemp*ran Gunung Jupil di mana hanya sekitar 10,000 orang warga Korea sahaja yang terselamat dalam pertemp*ran itu.

Perdana menteri Goguryeo yang merampas kuasa setelah membun*h Raja Yeongynu kerana bersubahat dengan Dinasti Tang, merangkap komander tertinggi tent3ra Gogurueo, Yeon Gaesomun, memutuskan untuk berundur bagi mempertahankan ibukota serta merancang untuk mengosongkan Benteng Ansi.

Bagaimanapun, jeneral Yang Manchun dan pasukan pengawal yang berjumlah 4.000 orang memutuskan untuk kekal di benteng tersebut bagi menentang tent3ra Tang yang akan menyer*ng, mencabar kelaziman dan enggan menyerah; Yang Manchun memimpin para pengikutnya dengan laungan semangat “Ayuh berper*ng!”  di hadapan tent3ra Tang, dengan menzahirkan maksud bahawa bangsa Korea mencintai tanah air dan keluarga mereka dan akan berjuang berm*tian demi melindungi mereka.

Maharaja Taizong kemudian memaklumkan kepada para tent3ranya bahawa mereka boleh menjar*h harta benda penduduk Goguryeo, memperhambakan anak-anak mereka, dan memperkos* setiap wanita yang ditemui, dan kemudian memerintahkan mereka untuk meng3pung kubu tersebut.

SER*NGAN AWAL

Ser*ngan bermula ketika tent3ra Tang melancarkan t*mbakan manjanik terhadap tembok kota, sementara batu-batu yang besar berterbangan membuatkan para pejuang Goguryeo panik, tembok itu mampu bertahan kerana bahagian luarnya dibuat dengan batuan yang kukuh, tetapi bahagian dalamnya dipenuhi dengan kotoran.

Ketika Li Shiji (jeneral Dinasti Tang yang pernah mencipta nama melalui per*ng dengan suku nomad Turkik) memaklumkan tentang hal ini, Maharaja Taizong memerintahkan tent3ranya untuk menyer*ng dan memanjat tembok itu. Benteng pertahanan di tembok Goguryeo hampir dikuasai, tetapi tent3ra Korea menggunakan per4ngkap batu dan lembing untuk meruntuhkan tangga dan membun*h beberapa penceroboh.

Ketika tent3ra Tang membawa jentera pemecah dinding, Yang Manchun memerintahkan komandan pemanah, Baek-ha dan komandan pasukan kavalri, Pa-so supaya keluar membuat ser*ngan mengejut lalu membantai tent3ra Tang yang sedang menyer*ng di beberapa bahagian sayap-sayap kota.

MENEMBUSI BENTENG

Tent3ra Tang akhirnya berjaya menerobos pintu gerbang tembok Ansi, tetapi Yang Manchun telah bersedia dengan memasang per*ngkap pasak, menggunakan gerbang kayu berpasak untuk mencegah bala bantuan datang dan memasang pasak di sekeliling penyer*ng Tang untuk menjerat mereka di antara pintu gerbang dan pasak yang tajam.

Tent3ra bertombak Goguryeo kemudian menikam dan melontarkan tombak terhadap beberapa tent3ra Tang yang terper4ngkap, dan mereka juga mendesak t3ntera Tang ke tembok berpasak sehingga mereka terbun*h.

Yang Manchun memerintahkan unit ballista untuk menembak jentera menara tanjakan peng3pung Tang sebelum menggunakan tali yang diikat pada peluru balista untuk menarik menara peng3pung itu supaya terjatuh lalu menundukkan ser*ngan jentera Tang. Maharaja terpaksa memerintahkan tent3ranya berundur, dan bergembiralah pejuang Korea bersorak dan meraikan kemenangan awal mereka.

SER*NGAN KEDUA

Tent3ra China Tang bersembunyi di sebalik kabus dan asap tebal selama berhari-hari ketika mereka melakukan persiapan untuk ser*ngan terbaru terhadap pertahanan kota Ansi. Mereka membina beberapa menara peng3pungan yang baru sebelum mula menyer*ng kota pada waktu malam pula, para pemanah di atas menara peng3pungan menembak anak panah berapi yang disasarkan ke dalam kota lalu membakar beberapa rumah penduduk awam dan menyebabkan situasi yang panik.

Para pejuang Goguryeo berada di ambang kekalahan ketika Yang Manchun memerintahkan tent3ranya membawa kantung minyak, melemparkannya tepat ke arah menara peng3pung musuh sebelum melancarkan t*mbakan terhadap kantung minyak itu menggunakan anak panah berapi.

Api yang mencair menjilat menara peng3pung, sekaligus membakar hangus dan membun*h tent3ra-tent3ra Tang di dalamnya. Yang Manchun terluka akibat tusukan lembing di lengan, tetapi dia diselamatkan oleh pembawa panji-panji per*ngnya, Eulbul Sa-mul, manakala tent3ra Tang berundur setelah menara peng3pung mereka terbakar dan ser*ngan mereka gagal.

Maharaja Taizong sangat marah, lalu dia memutuskan untuk mengirim seorang perantara Korea yang ditawan bagi memaksa Yang Manchun menyerah kalah, kebetulan pula orang itu adalah bekas tunang Yang. Namun, Yang Manchun menghantar komandan pasukan berkuda, Pa-so untuk menyer*ng kem emas Taizong dalam satu ser*ngan mengejut, dengan harapan dapat membun*h maharaja dan mengakhiri pertemp*ran.

Malangnya, perantara berbangsa Korea yang dihantar Taizong dalam diam melepaskan t*mbakan anak panah ke kem tent3ra Tang dengan nota amaran tentang ser*ngan mengejut Pa-so yang dilampirkan bersama, dengan harapan bahawa dengan menolong orang China akan membuat tent3ra Tang membenarkan Goguryeo menyerah dengan mudah.

Berikutan kebocoran maklumat tersebut, Pa-so dan seluruh anak buahnya diper4ngkap lalu terbun*h dalam ser*ngan itu. Manakala, perantara tersebut mengakui kesalahannya kepada Yang Manchun, menyebabkan Eulbul membun*hnya dengan mengelar lehernya.

Keesokan paginya, isteri Pa-so, Baek-ha bersama beberapa tent3ra nekad untuk keluar sendiri bagi mencabar Taizong dan membalas dendam atas kem*tian suaminya, pasukannya berjaya membun*h sejumlah kecil tent3ra Tang dan bahkan meninggalkan parut di pipi Taizong dengan mata panah sebelum Baek-ha sendiri akhirnya terbun*h.

GUNDUKAN PENG3PUNG

Bagi memburukkan lagi keadaan, tent3ra Tang telah menyelesaikan kerja-kerja pembinaan gundukan tanah yang menyamai ketinggian tembok Ansi, memungkinkan peng3pung menembusi benteng tanpa perlu memanjat melalui tangga.

Yang Manchun memutuskan untuk menggali terowong di bawah gundukan dan mensabotaj gundukan tanah itu hingga runtuh, yang kemudian akan menggagalkan rancangan ser*ngan tent3ra Tang sekali lagi. Seorang pegawai bernama Woo-dae bersama pasukannya dengan rela hati mengorb*nkan diri dengan menggali terowong di bawah gundukan dan kemudian memotong tiang yang menyokong terowong itu, lalu menyebabkan gundukan itu runtuh dan mengorb*nkan nyawa mereka sendiri.

Yang Manchun teragak-agak untuk mengizinkan Woo-dae melaksanakan misinya kerana gundukan itu akan runtuh menimpa para jurutera Goguryeo, namun hasilnya mereka berjaya membun*h ribuan tent3ra China yang telah bersiap untuk menyerbu tembok Ansi dari sebuah jambatan di atas gundukan.

Yang Manchun memerintahkan ser*ngan balas untuk menduduki gundukan itu sebelum komandan di gundukan itu, Fu Fuai meninggalkan pertemp*ran dan melarikan diri kembali ke kem utama, di mana Maharaja Taizong yang amat marah telah memerintahkan dia dihukum bun*h.

SER*NGAN TERAKHIR

Maharaja Taizong menolak cadangan Li Shiji untuk menarik diri dan berkeras mahu merancang ser*ngan yang lain, satu ser*ngan terakhir yang paling besar. Pasukan Goguryeo melontar roda besar yang berapi ke arah pasukan Tang ketika mereka berusaha untuk mendominasi kembali gundukan itu, dan pasukan pemanah juga menimbulkan angka korb*n yang kritikal terhadap t3ntera Tang.

Tent3ra Tang sekali lagi hampir mengalahkan para pejuang Goguryeo, namun, berdasarkan mitologi Korea purba, Yang Manchun menggunakan busur Goguryeo yang dianggap ‘keramat’ untuk menembak anak panah yang mengenai mata Maharaja Taizong lalu menyebabkan pasukannya panik teruk dan terpaksa berundur. Tidak lama kemudian, Yeon Gaesomun tiba dengan bala bantuan tent3ra Korea yang menyebabkan t3ntera China Tang kalah sepenuhnya.

PASCA PER*NG

T3ntera China terpaksa melarikan diri ketika bala bantuan t3ntera Korea tiba dan bekalan makanan untuk t3ntera Tang telah pun habis kerana cuaca sejuk. Pengunduran pasukan yang diketuai Maharaja Taizong itu dirosakkan oleh bencana musim sejuk, yang membun*h ribuan t3nteranya dan menjatuhkan moral t3nteranya.

Maharaja Taizong jatuh sakit semasa berundur dari tembok Ansi, dan ketika dia sedang merancang ser*ngan lain terhadap kerajaan Goguryeo pada tahun 648, Maharaja Taizong akhirnya meninggal dunia.

Namun, setelah kem*tian Yeon Gaesomun pada tahun 666 Masihi, per*ng yang berturut-turut meletus di Goguryeo telah melemahkan negara itu lalu menjadi punca kejayaan Dinasti Tang menakl*ki Goguryeo pada tahun 668 Masihi.

HEGEMONI MAHARAJA TAIZONG

Dalam sejarah panjang hubungan China-Korea, hanya dua maharaja China yang pernah menjejakkan kaki ke wilayah Korea iaitu Maharaja Yangdi dari Dinasti Sui dalam kempen menentang Goguryeo pada tahun 611, dan Maharaja Taizong dari Dinasti Tang dalam usaha yang serupa iaitu untuk menakl*k kerajaan Goguryeo pada tahun 645.

Tidak ada maharaja lain yang secara peribadi akan menjejakkan kaki ke tanah Goguryeo atau salah satu negara penerusnya yang sama tetapi dikenali sebagai Goryeo (918–1392) mahu pun kerajaan penggantinya yang kemudian iaitu kerajaan Joseon (1392–1910).

Namun tradisi historiografi Asia Timur menonjolkan kedua-dua maharaja ini melalui cara yang sangat berbeza. Maharaja Yangdi dilantik sebagai pemerintah terakhir dari Dinasti Sui yang stereotaip; usaha gigihnya untuk menakl*ki Goguryeo dianggap sebagai sebahagian daripada penyebab kejatuhan dinasti itu.

Maharaja Taizong pula memiliki sambutan yang sangat berbeza. Dia bertakhta di seluruh Asia Timur sebagai model untuk penguasa besar di sebuah kerajaan yang memerintah pelbagai etnik dan kaum. Zaman pemerintahannya yang dikenali sebagai era Zhenguan agak identik dengan masa damai dan kestabilan yang panjang di China.

Raja-raja dan para penggantinya yang terpilih di kebanyakan negara Asia Timur mempelajari ilmu dari kitab Zhenguan Zhengyao (kemahiran politik Zhenguan), yang disusun oleh Wu Jing pada tahun-tahun awal abad kelapan.

Kitab ini diterjemahkan ke dalam bahasa Khitan, Jurchen, Mongol dan Manchu, dan dibaca di Korea dan Jepun. Maharaja Chongzong dari kerajaan Tangut atau Dinasti Xia di barat laut China berusaha merebut kembali zaman kegemilangan pemerintahan Maharaja Taizong dan Dinasti Tang ketika dia mengisytiharkan era ‘Zhenguan’ versi sendiri (1101-03).

Kitab Difan, yang mengumpulkan nasihat Taizong kepada putera dan pewarisnya, menjadi bahan bacaan penting di semenanjung Korea dari akhir zaman Goryeo dan seterusnya, bahkan bakal maharaja Jepun diberi ceramah berdasarkan teks tersebut. Kajian dan terjemahan teks-teks ini mengesahkan kedudukan Taizong di dunia Asia Timur sebagai seorang pemerintah yang luar biasa.

Namun akibat kegagalannya menghancurkan tembok Ansi yang rapuh itu, dia sangat menyesal melancarkan kempen terhadap Goguryeo dan dikatakan dia pernah membuat kenyataan, “Jika Wei Zheng masih hidup, dia tidak akan pernah membiarkan saya melancarkan kempen ini.”

Wei Zheng adalah canselor Dinasti Tang selama kira-kira 13 tahun semasa era pemerintahan Maharaja Taizong. Dia juga merupakan pengarang utama sejarah rasmi Dinasti Sui, Kitab Sui, yang disusun pada tahun 636.

Maharaja Taizong kemudian mengarahkan upacara korb*n diadakan untuk Wei dan membina semula monumen tugu yang dibuat untuk Wei serta menjemput isteri dan anak-anak Wei untuk dipelihara dan menjaga mereka dengan baik.

RUJUKAN:


Kucing Tahu Lokasi Tuannya Walaupun Tidak Melihat Mereka

Satu kajian yang diterbitkan dalam jurnal PLOS One mendedahkan kucing boleh menggunakan bunyi sebagai cara mengesan di mana tuan mereka berada. Pengesanan dibuat menerusi peta mental mereka bagi menjejak lokasi tuan mereka berdasarkan arah bunyi tertentu. Menurut penulis kajian Saho Takagi, keupayaan menghasilkan peta mental ini tidak diketahui boleh dilakukan oleh kucing sebelum ini.

Pelajar PhD dari Universiti Tokyo itu sudah lama menunjukkan minat terhadap daya pendengaran kucing termasuk keupayaan menggerakkan telinga ke arah berbeza. Bagi menguji teori tersebut, dua rakaman suara manusia memanggil kucing peliharaan mereka diletakkan di lokasi berbeza.

Speaker pertama yang diletakkan berhampiran akan memainkan suara memanggil nama kucing. Kemudian, satu lagi speaker akan dibunyikan dari bilik berbeza menggunakan rakaman panggilan sama. Keputusan eksperimen menunjukkan si kucing merasa terkejut dengan bunyi tuannya datang dari arah berbeza. Ini menunjukkan kucing mampu menghasilkan peta minda untuk mengesan tuan mereka menggunakan petunjuk audio.

Kajian-kajian yang dibuat sebelum ini menunjukkan kucing mampu membezakan suara orang yang dikenali dan tidak dikenali serta mencari objek tersembunyi. Dengan keputusan kajian ini, tidak mustahil untuk kucing membuat peta mental berdasarkan suara orang yang dikenalinya/tuannya.

Tetapi kucing bukan satu-satunya haiwan yang mempunyai kebolehan yang dikenali sebagai ketetapan objek. Kanak-kanak juga dikatakan mempunyai kebolehan serupa semasa berusia lapan bulan. Haiwan mamalia lain seperti cimpanzi, gorila, anjing domestik dan meerkat turut didapati mempunyai kebolehan sama.

Pasukan pengkaji tidak pasti mengapa kucing terkejut semasa eksperimen itu dijalankan. Ia boleh saja berlaku kerana suara tuannya berada di lokasi berbeza atau tuannya tidak berada di lokasi peta mentalnya. Tetapi yang pasti, ketetapan objek merupakan petanda kebijaksanaan haiwan dan ciri penting untuk pemikiran kompleks.

RUJUKAN

Wetzel, C. (2021, 12 November). Your Cat May Know Where You Are Even When They Can’t See You. Smithsonian Magazine.


Maksud Dialek Johor Yang Kita Tak Tahu Maksudnya

Malaysia (مليسيا) adalah sebuah negara khatulistiwa yang terletak di Asia Tenggara. Negara berpenduduk lebih 32 juta orang serta seluas 330 803 km2 ini bersempadan dengan Thailand, Singapura, Vietnam, Indonesia, Brunei dan Filipina.

Antara negeri yang terdapat di Malaysia adalah Johor (جوهر). Negeri yang menghadap Selat Melaka, Laut China Selatan dan Selat Tebrau itu bersempadan dengan Melaka, Negeri Sembilan dan Pahang. Negeri seluas 19 166 km² ini mempunyai penduduk melebihi 3.3 juta orang.

Sebagai mana negeri lain, Negeri dan Jajahan Takluk Johor Darul Ta’zim juga memiliki variasi Melayunya yang tersendiri. Untuk kali ini, kami hendak memperkenalkan variasi Bahasa Melayu yang bernama “Loghat Johor”.

KOLOP

Antara perkataan yang terdapat dalam Loghat Johor ialah “kolop”. Perkataan tersebut merujuk kepada seorang budak lelaki yang belum berkhatan.

Contoh ayat dalam loghat tersebut ialah “Budak Usen tu maseh kolop lagi”.

Jika diterjemahkan ke dalam Bahasa Melayu Baku, ayat tersebut menjadi “Budak Hussein itu masih belum berkhatan lagi”.

CEDING

Antara perkataan yang terdapat dalam Loghat Johor ialah “ceding”. Perkataan tersebut merujuk kepada buah penghujung ataupun baki padi yang belum dituai.

Contoh ayat dalam loghat tersebut ialah “Ceding padi itu jadi makanan tikus”.

Jika diterjemahkan ke dalam Bahasa Melayu Baku, ayat tersebut menjadi “Baki padi yang masih belum dituai itu menjadi makanan tikus”.

MELINTAP

Antara perkataan yang terdapat dalam Loghat Johor ialah “melintap”. Perkataan tersebut merujuk kepada keadaan demam yang belum kuat tetapi belum sampai ke tahap meracau.

Contoh ayat dalam loghat tersebut ialah “Demam biyase aje, belom melintap”.

Jika diterjemahkan ke dalam Bahasa Melayu Baku, ayat tersebut menjadi “Dia demam biasa sahaja, belum demam kuat”.

NIKAM

Antara perkataan yang terdapat dalam Loghat Johor ialah “nikam”. Perkataan tersebut merujuk kepada menjahit tulang belut khas untuk baju kurung Johor.

Contoh ayat dalam loghat tersebut ialah “Awak dah nikam, kami nebok pon belum.”.

Jika diterjemahkan ke dalam Bahasa Melayu Baku, ayat tersebut menjadi “Kamu sudah pun menjahit tulang belut pada leher baju, saya masih belum menebuk leher baju”.

MANTAN

Antara perkataan yang terdapat dalam Loghat Johor ialah “mantan”. Perkataan tersebut merujuk kepada kelapa yang belum berlemak dan digunakan untuk membuat inti kuih.

Contoh ayat dalam loghat tersebut ialah “Tolong ambek kelapa mantan tu bang due bute, nak buwat kue koci”.
Jika diterjemahkan ke dalam Bahasa Melayu Baku, ayat tersebut menjadi “Tolong ambilkan kelapa congkel itu dua biji, nak buat kuih koci”.

BELANTOK

Antara perkataan yang terdapat dalam Loghat Johor ialah “belantok”. Perkataan tersebut merujuk kepada makanan bermasak yang tersimpan lama tetapi belum basi.

Contoh ayat dalam loghat tersebut ialah “Sampai ati nasik belantok tu kau suruh aku makan”.
Jika diterjemahkan ke dalam Bahasa Melayu Baku, ayat tersebut menjadi “Sampai hati nasi yang sudah tersimpan lama itu engkau suruh aku makan”.

MELENTOI

Antara perkataan yang terdapat dalam Loghat Johor ialah “melentoi”. Perkataan tersebut merujuk kepada terlalu lapar.

Contoh ayat dalam loghat tersebut ialah “Belom masak lagi? Perot dah melentoi ni”.
Jika diterjemahkan ke dalam Bahasa Melayu Baku, ayat tersebut menjadi “Belum masak lagi? Perut sudah terasa terlalu lapar”.

SESAH

Antara perkataan yang terdapat dalam Loghat Johor ialah “sesah”. Perkataan tersebut merujuk kepada makan.

Contoh ayat dalam loghat tersebut ialah “Jangan sesah laok tu sampai abes, ingat orang belakang”.
Jika diterjemahkan ke dalam Bahasa Melayu Baku, ayat tersebut menjadi “Jangan makan lauk itu hingga habis, ingat orang yang belum makan”.

NEBOK

Antara perkataan yang terdapat dalam Loghat Johor ialah “nebok”. Perkataan tersebut merujuk kepada membuat leher baju, khas untuk baju kurung Johor.

Contoh ayat dalam loghat tersebut ialah “Awak dah nikam, kami nebok pon belom”.

CONGKEL

Antara perkataan yang terdapat dalam Loghat Johor ialah “congkel”. Perkataan tersebut merujuk kepada kelapa yang belum berlemak dan digunakan untuk membuat inti kuih.

Contoh ayat dalam loghat tersebut ialah “Tolong ambek kelapa congkel tu bang due bute, nak buat kue koci”.
Jika diterjemahkan ke dalam Bahasa Melayu Baku, ayat tersebut menjadi “Tolong ambilkan kelapa congkel itu dua biji, nak buat kuih koci”.

BEGAH

Antara perkataan yang terdapat dalam Loghat Johor ialah “begah”. Perkataan tersebut merujuk kepada kenyang kerana terlebih makan dan minum.

Contoh ayat dalam loghat tersebut ialah “Macam mane tak begah perot, tige pinggan belom berenti”.
Jika diterjemahkan ke dalam Bahasa Melayu Baku, ayat tersebut menjadi “Macam mana perut tidak terlalu kenyang, sudah makan tiga pinggan pun masih belum berhenti”.

BERIGAP

Antara perkataan yang terdapat dalam Loghat Johor ialah “berigap”. Perkataan tersebut merujuk kepada terlalu lama mencari sesuatu.

Contoh ayat dalam loghat tersebut ialah “Berigap kawan carik limau nipes tujoh serangkai, kulu kile, belom jumpe”.

Jika diterjemahkan ke dalam Bahasa Melayu Baku, ayat tersebut menjadi “Terlalu lama sudah saya mencari limau nipis tujuh serangkai, ke hulu dan ke hilir, masih belum berjumpa”.

AKHIR KATA

Kesimpulannya, itu adalah contoh perkataan dan penggunaannya dalam Loghat Johor. Ada sebahagian perkataan tersebut digunakan oleh penduduk negeri tersebut, dan begitulah sebaliknya
Kepada orang Negeri dan Jajahan Takluk Johor Darul Ta’zim, perkataan apa lagi yang kami lupa dan apakah penggunaanya? Harap berikan maklum balas anda kepada kami di dalam ruangan di bawah.
Kepada orang luar Negeri dan Jajahan Takluk Johor Darul Ta’zim, adakah anda dapat memahami loghat ini jika tiada bantuan terjemahan? Harap berikan maklum balas anda kepada kami di dalam ruangan di bawah.

RUJUKAN

Department of Statistics, Malaysia. Dicapai pada 12hb Mac 2021 dari https://www.dosm.gov.my/v1/index.php?r=column/cthemeByCat&cat=155&bul_id=a1d1UTFZazd5ajJiRWFHNDduOXFFQT09&menu_id=L0pheU43NWJwRWVSZklWdzQ4TlhUUT09

Malaysia Map. Dicapai pada 12hb Mac 2021 dari https://www.google.com/url?sa=i&source=web&cd=&ved=2ahUKEwiPsMTooMTpAhVGwTgGHbDOD_gQ3YkBegQIARAE&url=https%3A%2F%2Fwww.mapsofworld.com%2Fmalaysia%2F&psig=AOvVaw1b797uBl2BW_rr9f96Mj12&ust=1590126457776070

Johor @ a Glance. Dicapai pada 12hb Mac 2021 dari https://www.dosm.gov.my/v1/index.php?r=column/cone&menu_id=d1dTR0JMK2hUUUFnTnp5WUR2d3VBQT09

Glosari Dialek Johor. Dicapai pada 12hb Mac 2021 dari https://prpm.dbp.gov.my/Cari1?keyword=belum%20&d=15740&…


Insiden Kemalangan Shuttle Challenger

73 SAAT SELEPAS PENERBANGAN SHUTTLE CHALLENGER, ia meledak secara tiba-tiba diudara, ketika ia dalam misi STS-51-L.

Ia berlaku pada pagi yang dingin bertarikh 28 Januari 1986.

Ketika Challenger sedang meluncur pantas pada kelajuan, ramai pemerhati, wakil media dan kalangan staff NASA merasa satu perasaan bangga dan teruja. Anak-anak kecil melambai-lambai, remaja dan golongan pertengahan dengan kacamata hitam serta kamera atau binokular, warga tua juga turut sama tidak melepaskan peluang berada di Teluk Canaveral pada pagi itu.

Apa yang menjadi tumpuan utama pelancaran dan misi angkasa lepas pada hari itu adalah adanya seorang guru sekolah, mendiang Christa McAuliffe yang menjadi angkasawan non professional dan guru sekolah pertama ke angkasa lepas, membawa misi mendekatkan pelajar seluruh Amerika untuk mencintai subjek sains dan mengagumi teknologi serta angkasa lepas.

Kiraan dibuat oleh kawalan darat, pencucuhan pada booster roket dan enjin utama shuttle berlaku dan pembakaran bahan api roket menjana tujahan yang mampu membawa kapal angkasa tersebut melepasi tarikan graviti Bumi.

“Lift Off” sebut pegawai bertugas pada hari itu dan sejurus Shuttle angkasa yang membawa 7 orang krew untuk misi STS-51-L meluncur dengan pantas menuju angkasa raya.

Roket Pendorongan bahan api pepejal yang melekap dikiri dan kanan Shuttle angkasa tersebut menghasilkan sejumlah 12,500 kN tujahan dibantu roket pendorongan pada Shuttle itu sendiri yang mendorong bebanan seberat 2030 tan.

Dengan kelajuan 2.46km persaat, Challenger menerobos ke angaksa, di ikuti gelak tawa dan sorak sorai kalangan pemerhati awam serta media, kebanyakannya terdiri dari kenalan dan kalangan keluarga 7 orang krew Shuttle tersebut.

Perasaan gembira dan kagum menyelubungi kalangan mereka, begitu juga para wartawan dari pelbagai stesen televisyen dan radio melaporkan setiap saat pergerakan Challenger. Kamera-kamera televisyen, kamera perakam video, kamera biasa semua tertumpu pada Challenger.

Kemudian…..

Satu ledakan besar terbentuk, menghasilkan wasap putih tebal dan kemudian sepertinya Challenger terpisah dua, dari satu jejak roket kini terpecah kepada dua…awalnya ramai menyangka Shuttle terselamat tetapi sosok kapal angkasa pengorbit yang rupabentuknya sangat signifikan tidak kelihatan.

Kalangan pemerhati, anak-anak kecil, warga tua dan sanak saudara serta sahabat handai krew Shuttle Challenger seperti tergamam dan tidak percaya akan apa yang terjadi.

Kamera siaran televisyen juga tertumpu pada ledakan tersebut, menangkap satu persatu pergerakan roket pendorongan bahan api pepejal yang masih membakar kemudian mulai bergerak dengan tidak tentu arah, diikuti serpihan-serpihan kecil mulai jatuh kebumi, membawa bersama asap putih.

Kawalan misi NASA juga tergamam bagaikan tidak percaya.

Sepertinya ia amat mustahil…

Kesemua staff memeriksa telemetri dan sistem, segala rakaman dan data diteliti, agensi tentera dimaklumkan akan insiden….semua terpaku dan kaku.

ada yang menangis
ada yang tidak percaya
ramai tergamam

Kemalangan tersebut mengejutkan seluruh warga Amerika, yang melihat dan menonton secara langsung pelancaran Challenger..

Operasi mencari dan menyelamat krew dilaksanakan serta merta..

Kemalangan Shuttle Challenger misi STS-51-L mengorbankan 7 nyawa

Ellison Onizuka
Christa McAuliffe
Gregory Jarvis
Judith Resnik
Michael J. Smith
Francis “Dick” Scobee
Ronald McNair.

Kesemua mereka tewas dan hanya ditemui oleh kumpulan penyelamat pada 7 Mac 1982, dengan kesemua mereka masih berada didalam kokpit Shuttle yang masih utuh.

Insiden tersebut menyebabkan NASA terpaksa menangguhkan misi penerbangan angkasa lepas dengan sistem Shuttle mereka selama 3 tahun, dengan siasatan dilakukan dibawah komisi Rogers yang meneliti setiap perkara yang mampu menyebabkan kegagalan Challenger.

Sepanjang siasatan kes, didapati terdapat cubaan menutup kesilapan oleh kalangan pihak pengurusan NASA, dan adanya ketidak sefahaman antara kalangan jurutera dan pihak pengurusan NASA sendiri.

Hasil siasatan mendapati kegagalan sistem roket pendorongan bahan api pepejal adalah punca berlakunya kemalangan keatas Challenger dimana, gegelung O yang bertindak sebagai penyekat yang menyambung setiap satu seksyen roket pendorongan tidak berfungsi dengan baik, ditambah tekanan pihak NASA yang mahu pelancaran Challenger dibuat tanpa mengambil kira faktor keselamatan.

Pelancaran dibuat pada hari tersebut memperlihatkan suhu kawasan sekeliling yang mencecah 32 darjah Farenheit, terlalu sejuk dan tidak sesuai untuk pelancaran, dan sepertimana takdir menentukan nasib 7 krew tersebut, suhu pada pagi tersebut telah menyebabkan gegelung O yang terdapat pada roket pendorongan bahan api pepejal tidak berfungsi seperti yang sepatutnya, menghasilkan gas panas yang membakar keluar dari sisi roket tersebut dan seterusnya menyebabkan letupan pada tangki bahan api utama.

Challenger menjadi titik tolak perubahan dasar dan langkah keselamatan dalam NASA, lantas menyebabkan berlakunya beberapa siri modifikasi dan penambahbaikan pada pesawat-pesawat Shuttle dan sistem roket pendorongannya.

Ia menjadi peringatan kepada semua yang ekspedisi ke angkasa lepas adalah sesuatu yang merbahaya dan berisiko tinggi.

Challenger bukan satu-satunya insiden keatas misi angkasa lepas Amerika yang tragik, dimana Shuttle Columbia pada tahun 2003 musnah ketika kemasukan semula ke atmosfera dan tahun 2011 memperlihatkan pengakhiran legasi Shuttle dalam misi-misi saintifik ke angkasa lepas.

FJ


Sukan Dan Kecederaan

Menjadi satu perkara yang mengujakan bagi ibu bapa apabila kali pertama anak bersekolah, akan menyambut hari sukan di sekolah mereka.

Tetapi sedikit sebanyak terselit juga rasa ‘cuak’ di sudut hati ibu bapa bimbang-bimbang jika anak-anak mengalami kecederaan sewaktu bersukan.

Kanak-kanak secara normal sukar dibendung keterujaan mereka ‘bermain’ dengan rakan-rakan sekelas. Biar puas dinasihatkan atau diingatkan, segala pesanan seolah lenyap ditelan rasa seronok itu.

Sukan-sukan seperti

– Berjalan dalam guni

– Jalan dengan sudu berisi bola pingpong

– Tarik tali

Dan lain-lain sebenarnya dapat menguji erti kesabaran seorang individu selain menyemai sikap kerjasama antara satu sama lain.

Sebagai ibu bapa/penjaga, menjadi tanggungjawab kita untuk memastikan tahap kesihatan/meminimakan potensi kecederaan pada anak-anak.

Terdapat pelbagai punca yang boleh menyebabkan anak-anak mengalami kecederaan ketika bersukan. Antara punca utama kecederaan adalah apabila berlaku pertembungan di antara satu sama lain, terutama semasa berlari.

Ia juga boleh disebabkan hentaman daripada pihak lain/daripada peralatan sukan yang digunakan; sama ada berpunca daripada pihak lawan atau kesilapan anda sendiri.

Selain itu, kecederaan ketika bersukan mungkin berpunca akibat anda terjatuh atau anda melakukan senaman yang dilakukan melampaui had yang ditetapkan.

Jelas terdapat pelbagai jenis kecederaan yang MUNGKIN dihadapi ketika bersukan. Antara kecederaan yang sering dialami ialah:

✔ Luka dan Lebam

Kecederaan yang paling ‘ringan’ ketika bersukan. Ia mungkin disebabkan pergeseran, tidak kira daripada pihak lawan, peralatan sukan atau daripada permukaan di sekeliling anda. Walaupun kesakitan yang dialami tidaklah begitu serius, tetapi kepedihan dan kesakitan yang dialami mungkin dirasai. Kebiasaannya ia tidak dirasai terlalu lama, paling maksimum pun dalam lingkungan seminggu.

Sesetengah kecederaan seperti ini ada yang memerlukan rawatan segera untuk memastikan ia tidak menjadi lebih teruk.

✔ Ketegangan Otot (Cramp)

Kekejangan otot adalah berpunca daripada pengecutan otot yang tidak terkawal seterusnya menyebabkan ia tidak dapat berehat secara normal. Secara normal, otot akan mengecut dan berehat secara sekata. Namun, tindakan otot yang mengecut secara tiba-tiba menyebabkan terjadinya kekejangan.

Ketegangan otot mungkin mengambil masa yang sedikit, mungkin beberapa saat atau minit. Namun, ia juga boleh mengambil masa yang panjang, bergantung kepada tahap kesihatan invidu tersebut.

✔ Kecederaan Lutut

Kecederaan lutut sering kali terjadi kepada sukan yang memerlukan pergerakan yang lincah, seperti berlari. Ia berlaku apabila tulang-tulang kaki bergerak ke arah yang bertentangan dengan bebanan berat badan. Ligamen yang terlibat adalah ‘anterior cruciate ligament’ (ACL) yang berada di tengah-tengah lutut, akan koyak sama ada sedikit atau koyak keseluruhannya.

✔ Patah Tulang

Ia adalah antara kecederaan ketika bersukan yang paling serius dan mengambil masa yang lama untuk pulih. Selalunya, ia disebabkan hentaman yang kuat daripada permukaan sekeliling atau daripada pihak lawan. Kecederaan patah tangan dan kaki adalah yang antara kerap berlaku akibat sukan.
——

Jika seseorang itu mengalami masalah kecederaan ketika bersukan, ia memerlukan rawatan segera ke pusat kesihatan di klinik atau hospital. Namun, bagi kecederaan ringan ia boleh dirawati dengan cara mudah, iaitu dikenali sebagai keadah RICE. Ianya boleh diaplikasi kepada diri anda sendiri dan rakan-rakan anda yang terlibat dengan kecederaan.

Cara melaksanakan kaedah RICE ialah:

a) Rest (Rehat): Rehat atau berhentikan aktiviti yang boleh menyebabkan kesakitan pada diri. Guna peralatan yang mampu menyokong pergerakan anda, seperti tongkat dan kerusi roda.

b) Ice (penggunaan ais): Gunakan ais dan balutnya menggunakan kain atau plastik, kemudian tekapkan pada bahagian luka atau otot yang tercedera. Ia mampu mengurangkan luka, bengkak dan ketegangan otot.

c) Compression (balutan): Ambil kain balutan untuk mengurangkan luka atau bengkak yang anda alami.

d) Elevation (gantung): Letakkan anggota yang terlibat lebih tinggi dari jantung anda supaya dapat mengurangkan kekejangan otot dan bengkak.

Peringatan:

RICE bukanlah kaedah menggunakan nasi untuk memberhentikan/meminimumkan kecederaan tetapi;

R – Rest

I – Ice

C – Compression

E – Elevate

Pastikan anda mengambil langkah yang sewajarnya untuk mengurangkan risiko kecederaan ketika bersukan iaitu melakukan senaman memanaskan badan, memakai peralatan perlindungan dan sebagainya.

Selain itu, bagi kanak-kanak pula pastikan mereka memakai pakaian yang sesuai, mematuhi peraturan permainan serta tahu menggunakan peralatan sukan.

Pengambilan air yang cukup juga penting bagi memastikan mereka kekal terhidrat sepanjang sukan berlangsung.

Nur Nabiila Masfuzah Binti Abdullah
Jururawat Terlatih


10 Fakta Menarik Mengenai Sungai Nil

Sungai Nil terbentang hampir sepanjang 4175 batu (6719 km), melintasi sembilan buah negara di seluruh Afrika dan ia dianggap secara meluas sebagai antara sungai terpanjang di dunia. Walaupun ia mungkin dianggap sebagai pengetahuan yang umum ketahui, sungai masyhur ini menyimpan banyak fakta menarik. Artikel ini melampirkan sepuluh fakta yang dianggap paling mengujakan.

Sungai Nil dianggap sebagai sumber kehidupan buat masyarakat Mesir purba dan memainkan peranan yang signifikan dalam sejarah dan kekayaan budaya bangsa tersebut. Sungai ini juga merupakan faktor penting dalam pembangunan sosioekonomi dan kejayaan Mesir purba. Tanpa Sungai Nil, tamadun agung purba itu mungkin tidak akan pernah wujud memandangkan curahan hujan hampir tiada di Mesir dan Sungai Nil adalah satu-satunya sumber bagi mengairi tanaman.

Sebilangan pihak mungkin menyatakan bahawa Tasik Vitoria, tasik utama Afrika, sebagai sumber kepada Sungai Nil. Ada pula yang menyebutkan Sungai Kangera dan anak sungainya, iaitu Ruvubu yang berhulu di Burundi sebagai sumber sebenar Nil. Apapun, hakikatnya, sumber Sungai Nil masih kekal misteri sehingga kini.

Sungai Nil umpama ‘lebuh raya’ yang menjalinkan negara-negara dan ia sangat penting bagi kelangsungan aktiviti perdagangan dan pengangkutan. Perdagangan rentas darat tidak menjadi pilihan di rantau itu sehingga kurun ke-19. Kapal-kapal dan perahu-perahu merupakan antara pengangkutan utama bagi mengangkut manusia dan barang dagangan di rantau berkenaan.

Selain membekalkan air, Nil juga menyumbang kepada kesuburan tanah sekaligus menjadi sebab utama mengapa ramai masyarakat Mesir hidup berhampiran dengannya. Masyarakat tempatan menggunakan lembing dan jaring untuk menangkap ikan dan memerangkap pelbagai jenis burung yang terbang rendah di permukaan sungai.

Hampir keseluruhan maklumat yang kita ketahui tentang Mesir purba datang daripada rekod-rekod bertulis yang ditinggalkan di atas papirus. Nil amat berperanan dalam membekalkan papirus, di mana papirus itu sendiri diperbuat daripada rumput yang tumbuh di tepi sungai.

Salji yang mencair dan hujan lebat pada musim panas di Pergunungan Habsyah mendorong kepada derasnya curahan air sekaligus mengakibatkan tebing-tebing Sungai Nil di Mesir berlimpahan ke atas tanah rata sehingga berlaku banjir besar pada setiap tahun. Pada hari ini, Nil tidak lagi membanjiri kawasan sekitarnya semenjak terbinanya Empangan Tinggi Aswan pada 1960an.

Sebelum Empangan Tinggi Aswan dibina, banjir tahunan Nil lazimnya berlaku pada bulan Jun hingga September. Musim ini disebut oleh orang Mesir sebagai akhet: banjir. Musim ini dilihat oleh orang Mesir sebagai tanda kedatangan dewa Hapi bagi membawa kesuburan kepada tanah. Sementara itu, dewi banjir menurut kepercayaan mereka pula ialah dewi Mehet-Weret, si “Banjir Besar”.

Walaupun Hapi merupakan dewa yang menaungi kawasan sekitar Nil, dewa yang paling lazim dikaitkan secara sejarah dan budaya dengan Nil adalah dewa Osiris yang diceritakan telah membunuh saudaranya, Seth di tebing sungai Nil dan kemudian menjadi raja Alam Kematian. Oleh kerana itu, Nil merupakan bahagian penting dalam aspek kerohanian masyarakat Mesir. Mereka mempercayai bahawa Sungai Nil merupakan laluan antara hidup dan mati. Justeru, semua makam Mesir dibina di bahagian barat Nil – barat dianggap sebagai tempat kematian memandangkan dewa matahari, Ra, terbit dari barat pada setiap hari.

Masyarakat Mesir purba mengamalkan suatu sukan sungai yang agak masyhur, iaitu sukan lawan tombak. Pengetahuan moden tentang sukan ini hanya datang dari penyelidikan ke atas relif-relif makam Mesir purba, justeru ianya terhad. Gambaran-gambaran ini menunjukkan sejumlah perahu dinaiki oleh sekumpulan lelaki, di mana setiap seorang daripada mereka membawa sebatang lembing atau tombak. Kebanyakan mereka menggunakan batang lembing itu untuk mengayuh dan mengawal perahu, sambil beberapa yang lain berdiri untuk melempari lembing tadi bagi menjatuhkan lawan dari perahu masing-masing.

Buaya telah hidup dalam Sungai Nil sejak ribuan tahun dan mereka tidak gemar jika ada manusia mendekati mereka. Mereka lazim menyerang manusia, terutama mereka yang sedang mencuci pakaian atau menangkap ikan di tepi sungai. Dianggarkan bahawa sebanyak 200 buah serangan oleh buaya Nil di Afrika berlaku setiap tahun.

TERJEMAHAN:

Theodoros Karasavvas. (9 Oktober 2017). The Nile: How One River Helped Build a Civilization – 10 Amazing Facts. Ancient Origins.
https://www.ancient-origins.net/ancient-places-africa/nile-how-one-river-helped-build-civilization-10-amazing-facts-008937


Hujah-Hujah Tanah Melayu Tidak Dijajah British

Pada hari Jumaat yakni 27 September yang lalu, penulis berkesempatan menghadirkan diri dalam suatu ciri wacana intelektual yang bertajuk “Kedaulatan Melayu” bertempat di Fakulti Undang-Undang Universiti Teknologi MARA Shah Alam. Wacana ini merupakan salah satu inisiatif berterusan yang dijalankan oleh pihak UiTM melalui Kursi Institusi Raja-Raja Melayu untuk memberikan kesedaran kepada golongan mahasiswa dan mahasiswi supaya lebih cakna dengan fungsi dan kewujudan institusi beraja di negara ini kerana memang tidak dinafikan, ada sahaja di antara kita sendiri yang tidak tahu menahu pun bahawa Malaysia ialah sebuah negara Raja Berperlembagaan.

Wacana ini penulis kira agak menarik kerana penampilan speaker utamanya ialah seorang tokoh sejarawan yang pernah mencetuskan satu fenomena suatu masa dahulu. Beliau ialah YBhg. Prof. Datuk Dr. Zainal Kling iaitu Penyandang Kursi Institusi Raja-Raja Melayu UiTM. Beliau juga pernah memegang posisi sebagai Dekan Fakulti Sastera dan Sains Sosial Universiti Malaya dan Timbalan Naib Canselor HEP UM.

First impression?
Lantang. Mengapa? Kerana beliaulah insan yang berulang kali menyatakan bahawa bumi
Tanah Melayu ini tidak pernah dijajah kuasa Barat ataupun dalam erti kata lain,
penjajahannya tidak sempurna. Dan kenyataan yang sama juga dilantunkan kepada
para hadirin pada hari berkenaan. Dan nampaknya kenyataan yang sama juga
diulang suara dalam Kongres Maruah Melayu yang baru sahaja melabuhkan tirainya
pada hari ini. Kalau penjajahan ekonomi, itu pula dari segi lain. Penjajahan di
sini menumpukan kepada konsep umum dan politik. Maka, berikut ialah sedikit
sebanyak ilmu yang diperolehi penulis ketika wacana berlangsung.

Pertama, Suruhanjaya Reid yang berperanan menggubal dan membentuk perlembagaan Persekutuan Tanah Melayu adalah ditubuhkan dengan izin dan perkenan Duli Yang Maha Mulia Raja-Raja Melayu yang berdaulat. Hal ini bermakna, tanpa persetujuan dari Raja-Raja Melayu sebagai ketua pemerintah bagi setiap kerajaan Melayu, jadinya mana mungkin Suruhanjaya Reid akan wujud dan menjalankan fungsinya. Malahan, lantikan setiap pakar undang-undang yang menganggotai Suruhanjaya ini juga adalah berdasarkan perkenan Raja-Raja Melayu. Buktinya boleh dilihat dengan jelas dalam perenggan pertama, kedua dan ketiga Laporan Suruhanjaya Reid 1957.

Sebagai contoh,
perenggan ketiga dimulakan dengan ayat “The
members of the Commission were appointed in the name of Her Majesty the Queen
and Their Highnesses the Rulers…” yang secara terang-terangan membawa
maksud “Ahli-ahli Suruhanjaya ini dilantik atas nama Yang Mulia Permaisuri
Britain dan Yang Mulia Raja-Raja Melayu”. Nama di sini merujuk kepada perkenan,
kebenaran dan lampu hijau dari pihak Majlis Raja-Raja. Nama di dalam ayat itu
juga boleh membawa maksud kedaulatan pemerintah. Maka, dengan daulat
Sultan-Sultan Melayu, lalu dilantiknya ahli Suruhanjaya Reid.

Selain itu, dalam perenggan kedua pula tuntas menyatakan bahawa “It was decided in agreement with the Conference of Rulers that the Commission should be a small body…” yang boleh diterjemahkan sebagai, “Hal ini telah diputuskan dalam suatu persetujuan dengan Majlis Raja-Raja bahawa Suruhanjaya ini sepatutnya menjadi sebuah badan kecil…”. Sekali lagi, ini menggambarkan betapa pentingnya kedudukan dan perkenan para Raja bagi menjayakan misi pembentukan sebuah perlembagaan bagi Persekutuan Tanah Melayu.

Kedua, kelangsungan Institusi Beraja dan Sultan pemerintah di Tanah Melayu sentiasa
berterusan dan rata-ratanya tidak pernah jatuh. Apabila Kesultanan yang
diasaskan di Tanah Melayu ini tidak pernah jatuh tersungkur secara total, Sultannya
masih berdaulat. Hal ini bermakna bahawa kekuasaan sesuatu negeri itu tidak
pernah hilang selagi daulatnya masih disambung serta dipikul oleh Sultan dan
pewarisnya. Contoh termudah dan yang paling tipikal bagi masyarakat umum hari
ini ialah kejatuhan Melaka.

Apakah benar Melaka itu jatuh sepenuhnya? Jawapannya tidak. Yang jatuh, ditakluk dan ditundukkan Portugis ialah KOTA Melaka dan bukannya Kesultanan Melaka itu secara keseluruhan. Sultan Mahmud Shah, waris kesultanan dan pengikutnya yang ramai masih berjaya berundur ke Muar, dan ke Pahang serta akhirnya mendirikan Kesultanan Johor dan Kesultanan Perak. Wilayah pengaruh Melaka bukannya kecil. Sampai ke Sumatera masih dikira Melaka. Jauh di penghujung Terengganu masih Melaka. Cuma Kota Melaka itu peranannya sebagai ibukota kepada Kesultanan Melaka. Usah sempitkan ruang lingkup pandangan kita kepada Melaka pada zaman moden, bersempadan moden. Melaka yang dulu, bukan Melaka yang sekarang.

Menurut Farahana
Shuhaimi dalam bukunya Tasjil Anis Salatin yang bersumberkan Sulalatus Salatin
versi Krusenstern (salinan yang tertua buat masa ini), Kesultanan Melayu Melaka
mempunyai 23 buah negeri taklukan dan naungan iaitu Bentan, Singapura, Kuala
Linggi, Tungkal, Dinding, Jugra, Tanjung Tuan, Pahang, Bernam, Kelang, Jeram,
Langat, Kampar, Siak, Merbau, Terengganu, Lingga, Rokan, Kelantan, Pattani,
Kedah, Beruas dan Manjung. Dan setiap negeri ini pula ada pembesar atau pegawai
yang diamanahkan oleh Sultan Melaka untuk mentadbirnya. Sebagai contoh, Siantan
dan Jugra adalah dibawah pentadbiran Laksamana Hang Tuah.

Tambahan pula,
Portugis hanya berdiam di kotanya sahaja. Portugis tidak pernah menjejakkan
kaki ke Kelantan. Portugis tidak pernah menjejakkan kaki ke Kedah. Portugis
tidak pernah sampai ke Perak. Pengaruh Portugis tidak pernah sampai ke
kawasan-kawasan ini. Jadi, logikkah jikalau dikatakan bahawa keseluruhan Tanah
Melayu dijajah Portugis?

Adakah masuk akal jika kata-kata tersebut dipaculkan keluar walaupun jelas bahawa Kesultanan Melaka masih berdiri teguh dan tidak pernah jatuh? Situasi yang sama juga berlaku ketika kedatangan Belanda. Memetik kata-kata Prof. Zainal, “Perhaps, to name it the Portuguese or Dutch period in Kota Melaka is still acceptable. But there was no such thing such as the Portuguese or Dutch period of colonization of Malaya.”

Ketiga, legal
status Tanah Melayu dan Sultannya adalah berdaulat (sovereign) dan merdeka. Hal ini dibuktikan dalam beberapa kes
mahkamah yang keputusannya berupaya mengubah perspektif khalayak umum tentang
pentadbiran British di Tanah Melayu.

Sebagai ilustrasi,
dalam kes Ethel Proudlock pada tahun 1911. Kes ini ialah sebuah kes yang
berprofil tinggi. Kisahnya begini, seorang warganegara Britain yang menetap di
Kuala Lumpur bernama Mrs Ethel Mabel Proudlock telah membunuh teman lelakinya
William Crozier Steward yang dianggapnya curang dengan seorang perempuan Cina.
Proudlock memang sudah mempunyai hubungan sulit dengan Steward.

Dia yang berumur
23 tahun telah didakwa kerana membunuh dan kemudiannya didapati bersalah serta dijatuhi
hukuman mati. Memandangkan kes ini melibatkan pembunuhan oleh seorang wanita
Eropah yang melibatkan hukuman mati pula, kes ini menjadi amat popular buat
seketika waktu sehingga diadaptasi dalam bentuk novel bertajuk The Letter.

Maka, pihak
keluarga Ethel Proudlock memohon petisyen untuk dikurniakan pengampunan
daripada Raja George V tetapi tidak dilayan kerana menurutnya, Selangor ialah
sebuah negeri yang mempunyai undang-undang dan pemerintahnya sendiri. Britain
tiada hak untuk mengetepikan bidang kuasa khusus Sultan Selangor di dalam
negerinya sendiri. Jadi, keluarga Proudlock meminta pula benda yang sama
daripada Sultan Selangor ketika itu.

Dengan penuh
rendah diri dan rasa kasihnya Tuanku, Sultan Alauddin Sulaiman Shah yang juga
diiktiraf sebagai seorang ulama tersohor Tanah Melayu telah mengampunkan (grant pardon) Proudlock dengan syarat
dia meninggalkan Malaya dan negeri Selangor dengan segera. Sultan Alauddin
Sulaiman Shah berbuat demikian walaupun dikatakan bahawa pegawai British telah
menasihatkan Tuanku untuk tidak mengampunkan Proudlock.

Jadi, apa yang
pihak British boleh buat ke atas ‘keingkaran’ dan kedegilan Sultan Selangor?
Tiada apa-apa. Malah, Sultan Selangor bukannya ingkar pun dan British lebih
faham mengenai ini. Sultan Selangor hanya menjalankan fungsinya sebagai seorang
pemerintah yang berdaulat ke atas wilayahnya.

Di samping itu,
satu lagi kes iaitu kes Mighell v Sultan of Johore [1894] 1 Q.B. 149. Fakta
kesnya ialah seorang individu bernama Albert Baker (nama samaran bagi Maharaja
Abu Bakar ketika muda) telah disaman oleh Cik Mighell kerana cintanya tidak
dibalas. Kes ini cuba dibawa ke mahkamah Britain.

Secara ringkasnya,
hakim-hakim yang bijaksana dalam kes ini telah bersepakat secara unanimous bahawa Sultan Johor mempunyai
imuniti dan kekebalan sebagai ketua negara daripada sebuah negeri yang independent dan berdaulat. Mahkamah
Queen’s Bench di London tiada jurisdiction
ataupun bidang kuasa untuk membicarakan ke atas seseorang ketua negara itu.

Menguatkan lagi keabsahan Sultan Johor sebagai pemimpin negara yang berdaulat ialah apabila sepucuk surat daripada Setiausaha Negara British kepada salah seorang hakim yang terlibat iaitu Justice Wright menyatakan dengan jelas bahawa, “Johor ialah negeri dan wilayah yang merdeka di Semenanjung Tanah Melayu, dan bahawasanya defendan (Sultan) ialah pemerintah berdaulat pada masa sekarang, dan hubungan di antara Sultan dan Yang Mulia Ratu (Victoria) adalah hubungan yang berdasarkan per-sekutu-an (alliance) dan bukannya antara suzerainty (tuan) dan dependence (negeri yang bertuankan suzerainty).”

Walaupun
penelitian yang lebih bersepadu dan holistik perlu dilakukan untuk mengesahkan
status kemerdekaan ataupun penjajahan tidak langsung oleh British berdasarkan
antaranya ialah kes-kes yang di atas, adalah agak jelas secara umumnya bahawa
status yang menyatakan Tanah Melayu pernah dijajah ini masih mempunyai
lompong-lompong besar dan kelemahan yang boleh dipertikaikan serta kiranya
perlu dikaji. Terpulang kepada pembaca untuk menilai sejauh manakah mungkin
penjajahan politik tanah air ini, pernah berlaku sebenarnya. To what extent.

RUJUKAN

Cody, M. K. (2011,
January). The trial of Mrs Proudlock : law, government and society in British
Malaya, 1911. Retrieved October 6, 2019, from
https://www.researchgate.net/publication/329143399_The_trial_of_Mrs_Proudlock_law_government_and_society_in_British_Malaya_1911

Reid Commission. (1957). Report of the
Federation of Malaya Constitutional Commission 1957 (Colonial No.
330). Retrieved from
http://www.catholiclawyersmalaysia.org/sites/default/files/Reid%20Commission%20Report%201957.pdf

United States Documents. (2015, October 16). Mighell
v. Sultan of Johore. – [1894] 1 q.b. Retrieved October 6, 2019, from
https://fdocuments.us/document/mighell-v-sultan-of-johore-1894-1-qb.html

Unreserved Media. (2018, September 11). The Crime That
Shook Colonial Malaya | UNRESERVED. Retrieved October 6, 2019, from
https://www.unreservedmedia.com/ethel-proudlock-malaya-colonial-crime/


Romantisme Pertemuan Kim Dan Moon

Perjumpaan Kim Jong Un dan Moon Jae In bersejarah? Ya, bersejarah. Tak dinafikan ‘Moving’ – betul, setelah perang sekian lama perkara simbolik macam ini memang bermain dengan jiwa. Aku sendiri asyik ulang tengok video Kim dan Moon berpegang tangan ulang alik rentas sempadan Utara-Selatan.

Dulu masa di UM, admin Ayman selalu ingatkan aku – apa yang kita nampak, orang lain tak nampak (serius, bunyi macam cerita hantu). Apa yang aku tak perasan adalah bagaimana orang anggap ‘eternal peace’ atau ‘reunification’ akan terus berlaku selepas ini, sehingga lupa ini merupakan aksi propaganda agung dalam teater hubungan antarabangsa.

Aku tak nak ulas lanjut sebab bro Ayman dah ulas, tapi aku nak bawa balik para pembaca kepada zaman Perang Napoleon. Semasa kerancakan perang di Eropah, Napoleon Bonaparte telah berjumpa dengan Tsar Alexander I, pada tahun 1807. Hasil perjumpaan mereka, beberapa siri ‘Perjanjian Tilsit’ telah ditandantangani.

Kalau sekarang ramai dok pi sebut pasal ‘Moon-Kim’ bromance, zaman tu dulu ramai dok sebut pasal ‘Napoleon-Alexander’ bromance. Memetik kata Mat Sabu, “duduk berbisik macam kekasih”. Level bromance sampai ramai pelukis pi tunjuk gambar depa berpeluk cium dan jual sebagai souvinir! Tapi ternyata ‘bromance agung’ itu hanyalah ‘convenience’ untuk memenuhkan kepentingan geopolitik masing-masing.

Pada masa itu, Napoleon sedang berusaha mengukuhkan kedudukan Perancis di Eropah, selain menamatkan hubungan di antara Russia dengan musuh ketat Perancis – Prussia. Sementara itu, Russia pula sedang berhadapan dengan Kesultanan Qajar Parsi selain ancaman Othmaniyah. Disebabkan itulah Perjanjian Tilsit dimeterai, yang antara lain menyaksikan Napoleon berikrar akan bersama Russia melawan Kesultanan Uthmaniyah.

‘Marriage of convenience ini akhirnya tamat setelah Russia tidak dapat memenuhi hasrat Perancis untuk tidak berdagang dengan Inggeris. Jika sebelum ini geopolitik jadi penyatu mereka, kini – ianya menjadi pemisah mereka. Perancis cuba menawan Russia tetapi gagal, dan akhirnya Russia menyertai ikatan melawan Napoleon.


KGB: Unit Risikan Soviet Union

‘Komitet Gosudarstvennoy Bezopasnosti’ (KGB) atau bahasa inggerisnya; ‘Committee for State Security’ adalah nama kepada agensi risikan dan keselamatan milik Kesatuan Soviet, yang beroperasi sekitar tahun 1954 hingga 1991.

Agensi perisikan rahsia ini ditubuhkan secara rasmi pada 13 Mac 1954, ketika era pimpinan Presiden Joseph Stalin dan dibubarkan pada 3 Disember 1991, sejurus selepas kejatuhan empayar Kesatuan Soviet pimpinan Presiden terakhirnya, Mikhail Gorbachev.

Kerajaan baharu yang dikenali sebagai Persekutuan Russia (Russian Federation) telah menggantikan KGB kepada ‘Federalnaya Sluzhba Kontrrazvedki’ (FSK).

Walau bagaimanapun, FSK hanya bertahan selama 4 tahun sahaja, sebelum agensi ini dijenamakan semula kepada ‘Federalnaya Sluzhba Bezopasnosti Rossiyskoy Federatsii’ (FSB) pada 12 April 1995, oleh Presiden Boris Yeltsin.

FSB berperanan sebagai ‘penyambung legasi’, dengan menjalankan tugas dan fungsi yang lebih kurang sama seperti KGB, iaitu menjaga keselamatan dan kepentingan negara Russia tidak kira di dalam mahupun di luar negara.

Berbalik kepada sejarah KGB, di sepanjang kewujudannya pada era Perang Dingin (1947 hingga 1991) di antara dua hegemoni besar dunia, iaitu Amerika Syarikat dan Kesatuan Soviet sedang memuncak, KGB dilihat sebagai sebuah badan ‘intelligence’ yang amat efektif.
Secara asasnya, KGB memainkan peranan yang signifikan di dalam aktiviti pengumpulan data dan sebarang bentuk maklumat sulit, yang bertujuan untuk menjaga keselamatan negara Komunis.

Kerajaan Kesatuan Soviet yang juga dikenali sebagai ‘Union of Soviet Socialist Republics’ (U.S.S.R.) turut menguasai 15 buah negara lain seperti Armenia, Azerbaijan, Belarus, Estonia, Georgia, Kazakhstan, Kyrgyzstan, Latvia, Lithuania, Moldova, Tajikistan, Turkmenistan, Ukraine, Uzbekistan, termasuk Jerman Timur.

Hal ini telah menjadikan saiz keluasan keseluruhan jajahan takluk empayar Kesatuan Soviet berjumlah 22.4 juta kilometer persegi (km²), sekali gus meletakkan empayar ini sebagai empayar ketiga terbesar dunia di belakang Empayar British (35.5 juta km²) dan Empayar Mongul (28.0 juta km²).

Dengan saiznya yang begitu besar, KGB giat menjalankan aktiviti penyebaran propaganda komunis bagi pihak kerajaan Soviet, dengan memfokuskan kawasan-kawasan yang berhampiran dengan sempadannya, iaitu Eropah Timur dan Asia Timur.

Seperti apa yang kita sudah ketahui, tidak semua aktiviti KGB dapat dilaksanakan secara ‘legal’ atau sah di sisi undang-undang, terutamanya sebarang aktiviti yang melibatkan unit-unit rahsia, seperti pengintipan masyarakat (people surveillance).

Menurut rekod, KGB dilaporkan memiliki kakitangan berjumlah hampir 500 000 orang, di samping ribuan perisik yang ditempatkan di negara-negara asing. Angka ini telah menjadikan KGB sebagai salah satu agensi perisikan terbesar yang pernah wujud pada zaman itu.

Berdasarkan maklumat daripada bekas perisik KGB yang kini sedang menerima suaka di Amerika Syarikat (US), iaitu Jack Barsky atau nama sebenarnya Albert Dittrich, beliau menyatakan bahawa KGB menggunakan modus operandi risikan yang dikenali sebagai ‘Legal Resident Spies’ (LRS) di peringkat antarabangsa.

LRS diwujudkan bagi mengumpul segala maklumat berkaitan negara asing, menerusi beberapa operasi rahsia yang dijalankan oleh ‘sleeper agents’ KGB. Ejen-ejen ini menetap dan bekerja di US selama bertahun-tahun, dengan menggunakan identiti palsu yang ditetapkan oleh KGB.

Tidak kira apa jenis pekerjaan yang mereka jalankan di US, yang paling penting adalah kehidupan mereka mesti kelihatan ‘normal’ dan ‘bersahaja’ sama seperti masyarakat umum yang lain.

Albert Dittrich misalannya, telah diberikan identiti palsu yang bernama ‘Jack Barsky’. Identiti ini merupakan identiti seorang kanak-kanak warganegara US berumur 10 tahun, yang telah meninggal dunia pada tahun 1955.

Menurut laporan daripada wawancara bersama bbc.com, passport yang dipegang oleh Dittrich dengan menggunakan identiti sebagai ‘Jack Barsky’ adalah passport yang sah dan ‘legit’. Di mata kerajaan US, Albert Dittrich adalah Jack Barsky.

Pada awalnya, Dittrich memulakan kerjaya sebagai seorang pensyarah di salah sebuah universiti yang terletak di Jerman Timur. Dari situ, KGB telah merekrut beliau untuk dijadikan sebagai salah seorang ejen KGB di peringkat antarabangsa.

Dittrich tiba di New York, US pada tahun 1978, yang mana pada waktu itu beliau menggunakan identiti palsu bernama ‘William Dyson’ dengan kerakyatan Kanada.
Pergerakan Dittrich ke US dibuat melalui pelbagai jenis negara, bermula dari bandar Belgrade (Serbia), Rome (Italy), Mexico City (Mexico), sebelum beliau tiba di bandar Chicago, negeri Illinois, US.

Setelah itu, identiti palsunya yang bernama ‘William Dyson’ itu dihapuskan, dan beliau diarahkan untuk menggunakan identiti baharunya; ‘Jack Barsky’. Sejak dari itu, Dittrich menjalani kehidupannya sebagai seorang ‘sleeper agent’ di negara seteru utama Kesatuan Soviet itu sehingga tahun 1991.

Menurut rekod, KGB telah menggunapakai sistem perisikan yang dikenali sebagai ‘illegal agents’ dan ‘resident agents’ sejak awal tahun penubuhan kerajaan Kesatuan Soviet.
‘Illegal agents’ ditempatkan di Benua Eropah seawal tahun 1919, kemudiannya berjaya menembusi benua US pada tahun 1921.

‘Illegal agents’ adalah berbeza dengan ‘resident agents’, yang mana ejen residen memiliki identiti dan pengesahan sah untuk berada di sesebuah negara asing menerusi pekerjaan rasmi sebagai seorang ‘diplomat’ di kedutaan dan juga mana-mana pertubuhan antarabangsa.

Pada tahun 2010, identiti 10 orang ‘sleeper agents’ Russia yang berada di US telah didedahkan (exposed). Anna Chapman, iaitu model dan personaliti media terkenal US adalah salah seorang ejen Russia yang berjaya ditangkap oleh pihak berkuasa US, pada 27 Jun 2010.

Bagi penggemar filem-filem berkaitan perisikan seperti ‘James Bond’ dan ‘Mission Impossible’, semestinya filem tersebut dapat memberikan sedikit gambaran tentang cara asas seseorang perisik bekerja.

Cumanya, pekerjaan sebagai seorang perisik sebenar tidak lah ‘seindah’ seperti apa yang dipertontonkan di dalam ‘movie’.

Secara realistiknya, mereka yang berada di lapangan risikan tidak dilengkapi dengan sebarang bentuk teknologi persenjataan yang ‘fancy’, apatah lagi nak pandu kereta ‘supercar’ yang dilengkapi dengan senjata peluru berpandu dan boleh berubah menjadi ‘halimunan’.

Di peringkat domestik pula, KGB turut digelar sebagai ‘polis rahsia’ kerajaan. Mereka sering menjalankan operasi-operasi sulit, seperti menjejak individu-individu yang disyaki terlibat di dalam sebarang aktiviti penyebaran dakyah atau menghasut menerusi sentimen ‘Anti Komunis’ atau ‘Anti kerajaan’.

Kebiasaannya, mana-mana individu yang disyaki terlibat dengan sebarang salah laku akan dikenakan perintah tahanan termasuk beberapa tindakan keras yang diambil KGB, seperti penggeledahan rumah atau dipenjarakan.

KGB juga mewujudkan sebuah unit khas bagi mengawal kesemua aktiviti yang melibatkan upacara keagamaan, subversif kebangsaan, pengaruh luar, media tidak berdaftar, serta mensasarkan kaum yahudi secara spesifik.

Bukan sahaja rakyat marhaen, KGB juga diberikan ‘immunity’ untuk menekan mana-mana pemimpin politik yang ‘berpotensi’ untuk mengancam kestabilan ideologi komunis bawaan Kesatuan Soviet.

Sebagai info, Presiden Russia iaitu Vladimir Putin adalah bekas perisik KGB. Putin menyertai KGB pada tahun 1975 dan berkhidmat sebagai pegawai ‘intelligence’ selama lebih daripada 15 tahun. Beliau pernah bertugas di Jerman Timur, sehingga berlakunya insiden keruntuhan Tembok Berlin pada tahun 1989. Pangkat terakhir Putin di dalam KGB adalah Kolonel.


Marco Polo Ada Anak Perempuan Yang Tak Diketahui

Seorang penyelidik Venice percaya pengembara terkenal, Marco Polo mempunyai anak luar nikah selain tiga puterinya selepas berkahwin dengan isterinya, Badoer. Wanita yang dikenali nama Agnese ini lahir antara tahun 1295 hingga 1298.

1295 merupakan tahun kepulangan Polo ke kota kelahirannya Venice. Sementara 1298 pula ialah tahun beliau menjadi tawanan perang di Genoa. Ini selepas berlakunya konflik ketenteraan antara dua negara kota berkenaan pada ketika itu.

Menurut penyelidik Marcello Bolognari dari Universiti Ca’Foscari, Venice, dakwaan ini bersandarkan kepada penemuan wasiat terakhir Agnese di arkib lama Venice. Sebelum ini, wujud khabar angin nama wanita itu disebut dalam pelbagai dokumen Polo tetapi ia tidak disokong dengan bukti.

Dalam wasiat terakhirnya, Agnese meminta bapanya, Polo agar menyampaikan wasiat terakhir dan pengakuannya kepada paderi Pietro Pagano di Gereja San Felice. Gereja tersebut terletak di kawasan kejiranan San Giovanni Grisostomo, Venice.

Tambah Bolognari lagi, mereka hanya mampu berspekulasi bila Agnese dilahirkan iaitu hasil hubungan sulit atau perkahwinan terdahulu sebelum Polo berkahwin dengan Badoer. Tetapi yang pasti, hubungan kedua-duanya amat baik menerusi permintaan terakhir Agnese kepadanya.

Tanpa menyebut nama ibunya dalam wasiatnya, Bolognari percaya ibu wanita tersebut telah tiada. Wasiat tersebut turut menceritakan perihal kehidupannya yang bahagia dengan suami tercinta dan dua orang anak.

Mengikut keterangan sejarah, Polo dan Badoer dikurniakan tiga orang cahaya mata iaitu Fantina, Bellela dan Moreta. Dengan penemuan dokumen ini, ia menyingkap lebih banyak rahsia tentang pengembara Itali itu. Polo meninggal dunia pada tahun 1324 semasa berusia 69 tahun.

RUJUKAN

Giuffrida, A. (2022, 7 Februari). Marco Polo had previously unknown daughter before marriage, will suggests. The Guardian.


Limpahan Teknologi Yang Diperolehi Daripada Pendaratan Bulan

Sains adalah sebuah wadah untuk memajukan kehidupan orang ramai. Pembangunan sebuah teknologi misalnya boleh menguntungkan manusia secara langsung dan tidak langsung.

Ambil contoh pendaratan Bulan yang berjaya dilakukan melalui Program Apollo pada tahun 1969. Ramai masih terbuai dengan falasi konspirasi bahawa pendaratan ini tidak berlaku, yang semuanya adalah suatu penipuan Barat.

Ironinya, golongan yang termakan falasi ini sedang menggunakan teknologi daripada pendaratan Bulan tanpa sedar.

Sebelum menghantar misi ke Bulan, pihak NASA mengumpulkan maklumat daripada gambar-gambar satelit yang tidak semestinya jelas. Jadi pihak Jet Propulsion Laboratory membangunkan sebuah teknologi mirip algoritma untuk NASA guna supaya gambar dapat diproses secara digital.

Senang cakap, JPL buat photoshop untuk mengemaskan gambar Bulan supaya NASA dapat meneruskan rancangan utama mereka. Teknologi JPL ini hanya digunakan untuk pendaratan Bulan ketika itu.

Tetapi selepas Neil Armstrong dan Buzz Aldrin berjaya mendarat di Bulan, teknologi ini diguna pakai dalam bidang perubatan.

Algoritma JPL rupanya boleh “mengemaskan” gambar imbasan badan (McRobbie, et al., 2017), sekali gus bantu membangunkan teknologi Imbasan Gema Magnetik (MRI) dan kemudian Imbasan Tomografi Komputer (CT Scan).

Dengan erti kata lain, NASA dan JPL tidak mencipta MRI dan CT Scan.

Sebaliknya, dua pihak ini memainkan peranan penting dalam pembangunan teknologi sebagai penyumbang utama. Akhirnya, jutaan orang berjaya diselamatkan melalui diagnosis perubatan yang lebih tepat.

Dengan adanya MRI, banyak penyakit berjaya dikesan awal (Lindblom, 2011). Kerana MRI membolehkan doktor tengok apa masalah dalam tubuh badan tanpa perlu membuka kulit walau seinci pun. Kejayaan MRI turut membuka jendela baru dalam dunia paleontologi kerana struktur fosil dapat dianalisis dengan data lebih tepat (Giovannetti, et al., 2016).

Konsep yang diguna pakai JPL telah mengatur langkah pertama dalam bidang penggambaran digital (digital photography). Sekarang semua nampak macam mana pengaruh program Apollo pada dunia moden.

Teknologi penggambaran memang lama sudah ada. Tetapi JPL mendigitalisasikannya, untuk kegunaan yang jauh lebih meluas.

Hari ini semua telefon pintar sudah canggih dengan kebolehkan mengambil gambar dan merakam video.

Jurang antara jenama telefon hanyalah dari segi kualiti sahaja. Bermakna teknologi gambar dan video telefon pintar mempunyai asal-usul NASA/JPL melalui Program Apollo (Chow, 2011).

Tanpa pendaratan Bulan, teknologi ini tetap akan direalisasikan… cuma pendaratan Bulan telah menyegerakan apa yang semakin hampir. Limpahan teknologi tidak terhad dalam dua perkara ini sahaja.

Tetapi sedar tidak, barangan berteknologi sekarang lebih kecil untuk dibandingkan dengan keluaran terdahulu? Komputer dulu bukan main besar. Sekarang kecil saja. Dalam bahasa Inggeris, pengecilan ini dipanggil “minituarization”.

Komputer besar memakan kos tinggi. Bukan senang untuk bawa barangan berat naik kapal ke angkasa. Jadi NASA mengecilkan komputer 30,000 kilogram… ke 32 kilogram sahaja (Creighton, 2019).

Sekali lagi, NASA tidak menciptakan konsep “minituarization” yang sudah menjadi sebahagian daripada naluri teknologi. Tetapi NASA membuatkannya bagaian suatu trend, sebagai penggerak dan penyumbang.

Selain daripada konsep ini, Program Apollo berjaya menggerakkan usaha sifar wayar. Mesin gerudi misalnya bergantung pada wayar sebagai penyalur elektrik. Untuk menjalankan kerja di Bulan, pihak NASA berpendapat wayar adalah suatu penghalang.

Jadi NASA meminang syarikat Black & Decker untuk bekerjasama dengan Martin Marietta Corporation. Pinangan ini adalah untuk menghasilkan sebuah “anak” iaitu mesin gerudi putaran bertukul (rotary hammer drill). Syaratnya, anak ini tidak boleh ada wayar (Brown, 2019).

Banyak benda sebenarnya boleh dijayakan andainya ada cita-cita dan wang. Amerika Syarikat banyak membazirkan masa dengan siri peperαηgαη entah apa-apa.

Lagi banyak inovasi boleh dibuat, andainya dunia dapat mengekalkan keamanan tanpa sebarang usaha jahat di sebalik tabir. Berpeganglah pada tali sains, kerana ia adalah wadah ke arah ilmu.

RUJUKAN:

Brown, D. (2019, Julai 3). Four surprising technological innovations that came out of the Apollo moon landings. The Conversation.

Chow, D. (2011, Januari 18). Everyday Tech From Space: Cell Phone Cameras Have Space Origins. Space.

Creighton, J. (2019, Julai 19). These innovations from the Moon landing changed life on Earth. QZ.

Giovannetti, G., et al. (2016). Magnetic resonance spectroscopy and imaging for the study of fossils. Magnetic Resonance Imaging. 34 (6): 730-742.

Lindblom, K. (2011, Mac 8). ACS to honor MRI, a life-saving medical tool, as National Landmark technology during ceremony at Stony Brook University. American Chemistry for Life.

McRobbie, D., et al. (2017). MRI from Picture to Proton. Cambridge University Press. Halaman 4.


Perang Paling Singkat Dalam Sejarah

Dalam lipatan sejarah manusia, peperangan bukan sesuatu yang asing buat manusiawi. Perang dimulakan atas pelbagai sebab seperti politik dan agama dengan durasinya boleh berlanjutan sehingga seabad (contohnya, Perang 100 Tahun antara England dengan Perancis). Tetapi ada satu perang yang hanya berlaku dalam tempoh kurang 40 minit iaitu Perang Anglo-Zanzibar!

Tapi bagaimana semua ini boleh berlaku? Semuanya bermula apabila Britain dan Jerman memeterai Perjanjian Heligoland-Zanzibar pada 1890. Menerusi perjanjian ini, Jerman mendapat Heligoland (bagi memantau akses Terusan Kiel) dan tanah besar Tanzania dengan Britain menguasai Zanzibar. Zanzibar dianggap penting kerana ia merupakan pusat bunga cengkih yang terbesar di dunia ketika itu.

Sistem pemerintahan Zanzibar bersifat dwikuasa dengan undang-undang tempatan berjalan seiring dengan undang-undang British. Zanzibar pada ketika itu diperintah oleh Kesultanan Zanzibar di mana pemerintahnya, Sultan Ali bin Said dipaksa menerima status naungan daripada London. Ini sama sekali berbeza dengan putera saudara dan penggantinya, Hamad bin Thuwaini yang sedia bekerjasama dengan British.

Selepas menduduki takhta pada 1893, pemerintahan baginda berjalan lancar selama tiga tahun sebelum mangkat secara tiba-tiba pada 25 Ogos 1896. Ramai pegawai British dan bangsawan Zanzibar percaya Sultan Hamad sebenarnya dibunuh melalui racun yang direncana oleh putera sultan kedua Zanzibar, Khalid bin Barghash.

Dengan kemangkatan sepupunya Sultan Hamad, ini membuka ruang kepada Khalid untuk mengisytiharkan dirinya sebagai pemerintah baru Zanzibar. Bagaimanapun, pengisytiharan ini mengundang rasa kurang senang Konsul British ketika itu, Basil Cave dan Menteri Pertama Zanzibar Sir Lloyd William Mathews. Lebih menggusarkan, baginda turut memastikan istana Zanzibar dikawal oleh 3,000 tentera dan beberapa buah meriam.

Cave tahu di pelabuhan, dua buah kapal perang Tentera Laut Diraja British (Royal Navy) iaitu HMS Philomel dan HMS Rush berlabuh di situ. Tidak mahu mengambil risiko, tentera British dihantar ke Konsulat British dan lokasi-lokasi awam bagi mengawal keselamatan. Satu lagi kapal British, HMS Sparrow tiba di pelabuhan pada petang hari sama selepas diminta berlayar ke Zanzibar oleh Cave.

Tetapi beliau berdepan satu masalah – tiada kuasa untuk mengisytiharkan perang terhadap Sultan Khalid. Ini kerana sebarang tindakan sebegitu perlu mendapat lampu hijau daripada kerajaan di London. Sementara menunggu maklum balas daripada Whitehall, Cave memberi kata dua kepada baginda agar turun takhta atau berdepan kekuatan ketenteraan British.

Walaupun diberi tekanan, Sultan Khalid bukan saja enggan tunduk malah menyindir British untuk menjadikan ancaman mereka satu kenyataan. Kenyataan baginda kemudiannya disusuli maklum balas dari Whitehall yang memberi lampu hijau kepada Cave untuk bertindak mengikut kesesuaian situasi yang dihadapinya. Ini membawa kepada perang yang berlangsung selama 38 minit.

Selepas mendapat kebenaran daripada London, kapal-kapal perang Royal Navy membedil istana Zanzibar bertubi-tubi. Walaupun serangan tersebut hanya berlangsung kurang daripada 40 minit, 500 orang tentera dan orang awam Zanzibar terbunuh. Seorang pegawai tentera laut British mengalami kecederaan semasa kempen tersebut tetapi berjaya menjalani pemulihan di hospital.

Serangan tersebut memaksa Sultan Khalid berundur dari istana dan meminta perlindungan dengan Konsulat Jerman. Jerman bersedia melindungi baginda tetapi turut memberi jaminan kepada British bahawa Sultan Khalid tidak lagi akan dibenarkan menjejakkan kaki di Zanzibar. Susulan itu, baginda dibawa keluar ke Dar es Salaam dan diberi status perlindungan politik oleh kerajaan Jerman.

Bagaimanapun, nasib baginda tidak bertahan lama. Apabila Perang Dunia Pertama (WWI) tercetus pada awal abad ke-20, Sultan Khalid dicekup oleh British semasa di Dar es Salaam sebelum dipaksa hidup dalam buangan Pulau Saint Helena – pulau sama yang pernah menjadi kediaman buangan Napoleon Bonaparte.

Selepas beberapa lama di sana, baginda dihantar ke Pulau Seychelles sebelum dibenarkan kembali ke Mombasa, Kenya pada 1922. Baginda mangkat di sana pada 15 Ramadan 1345 bersamaan 19 Mac 1927.

Dengan Sultan Khalid tidak lagi menjadi ancaman kepada kepentingan mereka di Zanzibar, British melantik Sultan Hamoud bin Mohammed sebagai pengganti Sultan Hamad. Kesultanan Zanzibar terus bertahan sehingga 1964 sebelum kesultanan tersebut dibubarkan dan digantikan dengan Republik Rakyat Zanzibar. Bagaimanapun, entiti itu tidak bertahan lama selepas Tanzania dan Zanzibar disatukan sebagai satu negara pada 26 April 1964.

RUJUKAN

Johnson, B. The Shortest War in History. Historic UK.

Schultz, I. (2019, 29 Julai). The World’s Shortest War Ended Less Than an Hour After It Started. Atlas Obscura.


10 Mukjizat Agung Rasulullah S.A.W

1. Bercakap dan Memahami Bahasa Haiwan

Bahawa seorang lelaki lalu di sisi Nabi s.a.w. dengan membawa seekor kijang yang ditangkapnya, lalu Allah Taala (Yang berkuasa menjadikan semua benda-benda bercakap) telah menjadikan kijang itu bercakap kepada Nabi s.a.w. :

“Hai Pesuruh Allah, sesungguhnya aku ada mempunyai beberapa ekor anak yang masih menyusu, dan sekarang aku sudah ditangkap sedangkan mereka sedang kelaparan, oleh itu haraplah perintahkan orang ini melepaskan aku supaya aku dapat menyusukan anak-anakku itu dan sesudah itu aku akan balik ke mari.

Bersabda Rasulullah s.a.w. ” Bagaimana kalau engkau tak balik ke mari semula?” Jawab kijang itu: “Kalau aku tidak balik ke mari, nanti Allah Taala akan melaknatku sebagaimana Ia melaknatkan orang yang tidak mengucapkan selawat bagi engkau apabila disebut nama engkau disisinya.”

Lalu Nabi s.a.w. pun bersabda kepada orang itu : “Lepaskan kijang itu buat sementara waktu dan aku jadi penjaminnya.”
Kijang itu pun dilepaskan dan kemudian ia kembali ke situ semula. Maka turunlah malaikat Jibril a.s. dan berkata :

“Hai Muhammad, Allah Taala mengucapkan salam kepada engkau dan Ia (Allah) berfirman: ” Demi KemuliaanKu dan KehormatanKu, sesungguhnya Aku lebih kasihkan umat Muhammad daripada kijang itu kasihkan anak-anaknya dan Aku akan kembalikan mereka kepada engkau sebagaimana kijang itu kembali kepada engkau.”

(Diriwayatkan oleh Abu Na’im di dalam kitab ‘Al-Hilyah’)

2. Air Keluar Dari Celahan Jari Nabi

Anas bin Malik r.a. menceritakan bahawa satu ketika semasa berada di Zaura’, Baginda telah menyuruh para sahabat berwuduk dengan air yang sedikit. Ini berlaku setelah Baginda s.a.w. meletakkan tapak tangan Baginda dalam air itu, maka dengan tiba-tiba air memancar deras dari celah-celah jari Baginda. Kejadian itu berlanjutan hinggalah mereka semua selesai berwuduk. “Berapakah jumlah kamu pada masa itu?” tanya saya (perawi) pada Anas. Jawabnya: “Kami seramai tiga ratus orang.”

(Riwayat Muslim)

Dari Tsabit r.a bahawa Rasulullah S.a.w berdoa untuk mendapatkan air. Lalu baginda datang dengan membawa sebuah bejana yang cukup besar yang di dalamnya ada sedikit air. Baginda S.a.w meletakkan jari-jari tangannya di dalam bejana itu. Ku lihat air memancar dari sela-sela jarinya. Semua orang mengambil wudhu’ dari air itu padahal aku memperkirakan mereka yang wudhu’ ada seramai tujuh puluh hingga ke lapan puluh orang.

(Riwayat Bukhari dan Muslim)

3. Nabi Menyembuhkan Mata Orang Yang Buta Dan
Mengembalikan Biji Mata Yang Terkeluar Dari Pengelihatannya

3.1 Usma bin Hanif r.a, ,menceritakan bahawa ada seorang buta berkata, “Wahai Rasulullah, berdoalah kepada Allah untukku agar membuka penglihatanku.”

Baginda bersabda, “Pergilah berwudhu’ . Dirikan solat dua raka’at dan ucapkanlah, “Ya Allah, aku memohon kepadaMu, mengadap kepadaMu dengan lantaran nabiMu Muhammad, nabi pembawa kasih. Wahai Muhammad, aku mengadap kepada Tuhanmu dengan lantaranmu, agar ia membuka penglihatanku . Ya Allah, berilah syafaat beliau untuk kepentinganku.”

Belum lagi orang ramai berganjak dari tempat mereka dan orang tersebut pergi, maka dia sudah dapat melihat.

(Riwayat An Nasa’i, Tirmidzi, Al Hakim dan Al Baihaqi)

3.2 Qatadah pernah berkata:

“Pada waktu Perang Uhud, aku menjaga wajah Rasulullah dari serangan anak panah, yang akhirnya ada sebuah anak panah mengenai biji mataku. Aku mengambilnya dengan tangan dan berusaha mendatangi Rasulullah.

Ketika baginda S.a.w melihat apa yang ada di telapak tangan ku, dua mata beliau berlinangan seraya bersabda:

“Ya Allah , peliharalah mata Qatadah sebagaimana dia telah pelihara wajah nabinya dengan wajahnya (dari serangan anak panah). Jadikanlah kedua matanya yang lebih baik dan lebih elok serta tajam penglihatannya.” Doa nabi itu dimakbulkan oleh ALLAH.
(Riwayat At Thabrani dan Abu Nu’aim, turut diriwiyatkan oleh Ibnu Saad)

4. Air Hujan Turun Serta Merta

Ibnu Abbas r.a pernah menceritakan bahawa ada sekelompok orang datang kepada Rasulullah S.a.w. Mereka memohon agar beliau berdoa kepada Allah S.w.t supaya menurunkan hujan kepada mereka. Maka beliau bersabda:

“Ya Allah, siramilah kami dengan air hujan yang merata, menyenangkan, dapat menyuburkan tanah , yang melimpah, mencukupi, bermanfaat dan tidak menimbulkan bahaya, segera turun dan tidak terlambat”.

(Riwayat Abu Nuaim)

5. Pokok Sujud Bersaksi Kerasulan Rasulullah

Dalam riwayat-riwayat yang dibawa oleh Ad Darimy, Abu Ya’la, At Thabrani, Al Bazzar, Ibnu Hibban Al Baihaqi dan Abu Nu’aim pernah menceritakan bahawa pokok pernah bersujud menyaksikan kerasullah Rasulullah S.A.W

6. Peluh Baginda Sangat Wangi

Dalam sebuah kisah, pada satu hari Ummu Sulaym binti Milhan mendatangi Nabi SAW ketika Baginda SAW sedang tidur dalam suasana yang panas terik. Kerana perbuatan itu Baginda SAW tersedar dan Ummu Sulym menjelaskan: “Sesungguhnya ini adalah peluh kamu yang ingin aku jadikan pewangi tubuh kerana ia minyak wangi terbaik.”

(Riwayat Muslim)

7. Bulan Terbelah Dua.

Telah hampir saat (kedatangan hari kiamat) dan bulan terbelah . Dan kalau mereka (kaum musyrik Mekah) melihat sesuatu mukjizat, mereka berpaling ingkar sambil berkata: (Ini ialah) sihir yang terus menerus berlaku. (Surah Al-Qamar ayat 1 -2)

*Ditafsirkan oleh Imam at-Thabari bahawa ayat tersebut merujuk kepada peristiwa bulan terbelah dua.
Dari Abdullah bin Mas’ud ra, beliau berkata bahawa bulan telah terbelah dua pada zaman Rasulullah SAW. Dan Rasulullah SAW bersabda, saksikanlah.

(Hadis riwayat Bukhari dan Muslim)

Dari Muhammad bin Mut’im dari ayahnya, beliau telah berkata bahawa bulan telah terbelah pada zaman Nabi SAW sehingga menjadi dua bahagian, sebahagiannya di atas gunung ini dan sebahagiannya di atas gunung ini, mereka berkata kita telah disihir oleh Muhammad dan berkata sebahagian drp mereka, sekiranya Muhammad telah menyiihir kita, sudah tentu dia tidak mampu untuk menyihir seluruh manusia.

(Hadis riwayat Tirmizi)

8. Mukjizat Makanan Ketika Perang Khandaq

Ketika Perang Khandaq dahulu, diceritakan bahawa sahabat nabi yang bernama Jabir telah mengajak nabi untuk makan di dalam rumahnya, lalu ketika itu, nabi mengajak para sahabat untuk menyertai nabi sekali di rumah Jabir. Maka Jabir pun rasa sangat takut kerana ketika makanan yang ada di rumahnya tidak cukup untuk seluruh tentera.

Namun isterinya telah mengingatkan pada Jabir bahawa yang mengajak semua tentera itu ialah seorang utusan tuhan, maka sudah tentu dia lebih mengetahuinya. Aneh, kambing dan gandum yang sikit itu mampu memberi makanan kepada seluruh ahli tentera.
(Kisah ini diriwayatkan oleh Al-Bukhari, Muslim dan banyak lagi)

Boleh disemak kesahihan kisahnya juga dalam Biografi Agung Rasulullah S.AW tulisan Rusydi Ramli Al-Jauhari dan juga daripada video https://www.youtube.com/watch?v=PdU4xzCWJ24.

9. Israk Mikraj

“Maha Suci Allah, yang telah memperjalankan hambaNya pada suatu malam dari Masjidil Haram ke Masjidil Aqsa.” (Surah Al-Israk, 17: 1)

10. Al-Quran

Bibilografi:

*Biografi Agung Rasulullah S.A.W oleh Rusydie Ramli Al-Jauhari

*Mukjizat Shahih Nabi Muhammad s.a.w oleh Imam Ibnu Kathir tulisan Muhammad Ahmad Isa